Β.Δ. 464/1968 (ΦΕΚ 153/Α` 12.6.1968) | ΕΛΙΝΥΑΕ\nΒ.Δ. 464/1968 (ΦΕΚ 153/Α` 12.6.1968)\nΠερί Κανονισμού Υγιεινής και Ασφαλείας των εργαζομένων εις τα Τυπογραφεία και γενικώς εργοστάσια Γραφικών Τεχνών και Επεξεργασίας Χάρτου απάσης της Χώρας, είτε λειτουργούντων ως αυτοτελών επιχειρήσεων, είτε ως συγκροτημάτων εργοστασιακών ή μεμονωμένων\nΠ.Δ. 94/1987, (ΦΕΚ 54/Α/22.4.1987) «Προστασία των εργαζομένων που εκτίθενται στον μεταλλικό μόλυβδο και τις ενώσεις ιόντων του κατά την εργασία» (άρθρο 17§4: κατάργηση άρθρων 10, 11, 12, 13, 14, 28, 29)\nΝ. 1414/1984, (ΦΕΚ 10/Α/2.2.1984) «Εφαρμογή της αρχής της ισότητας των φυλών στις εργασιακές σχέσεις και άλλες διατάξεις» (άρθρο 11§9: αντικατάσταση άρθρου 15)\nΠ.Δ. 329/1983 (ΦΕΚ 118/Α` 8.9.1983) Ταξινόμηση, συσκευασία και επισήμανση των επικίνδυνων ουσιών σε συμμόρφωση με τις Οδηγίες του Συμβουλίου των Ε.Κ. 67/548/ΕΟΚ, 69/81/ΕΟΚ, 70/189/ΕΟΚ, 71/141/ΕΟΚ, 23/146/ΕΟΚ, 75/409/ΕΟΚ, 79/831/ΕΟΚ και της Επιτροπής των Ε.Κ. 76/907/ΕΟΚ, 79/370/ΕΟΚ (άρθρο 23§γ: κατάργηση άρθρου 22)\nΦΕΚ 153Α_1968 263 KB\nΚαθιερούνται οι κάτωθι όροι υγιεινής και ασφαλείας των εν τοις Τυπογραφείοις και γενικώς εις τα εργοστάσια Γραφικών Τεχνών και Επεξεργασίας Χάρτου εργαζομένων, είτε λειτουργούντων ως αυτοτελών επιχειρήσεων, είτε ως συγκροτημάτων εργοστασιακών ή μεμονωμένων, πλην των γενικών όρων των επιτασσομένων υπό του από 14.3.1934 Β,Δ/τος «περί υγιεινής και ασφαλείας των εργατών και υπαλλήλων των πάσης φύσεως Βιομηχανικών και Βιοτεχνικών Εργοστασίων κλπ.»\nΆρθρον 2 Χωρητικότης αιθουσών\n1. Το ύψος των αιθουσών εν αίς γίνεται η στοιχειοθέτησις να μη είναι κατώτερον των 3 μέτρων, ο δε αναλογών χώρος δι' έκαστον εργαζόμενον να είναι τουλάχιστον 10 κυβικά μέτρα.\n2. Το αυτό ελάχιστον ύψος καθορίζεται και διά τας αιθούσας λινοτυπίας, ένθα είναι εγκατεστημέναι αι λινοτυπικαί μηχαναί, ο αναλογών όμως χώρος δι' έκαστον εργαζόμενον ορίζεται εις 20 τουλάχιστον κυβικά μέτρα.\n3. Το ύψος των αιθουσών ένθα είναι εγκατεστημένα μηχανήματα δεν δύναται να είναι μικρότερον των 3 μέτρων και η οροφή να απέχη από του ανωτέρου σημείου του εγκατεστημένου μηχανήματος τουλάχιστον 2 μέτρα. Ο αναλογών χώρος δι' έκαστον εργαζόμενον να είναι τουλάχιστον 10 κυβικά μέτρα εξαιρέσει των χώρων στοιχειοχυτηρίου, στερεοτυπείου και τσιγκογραφείου, όπου ορίζεται εις 20 τουλάχιστον κυβικά μέτρα.\n4. Εις εκάστην των αιθουσών αναρτάται πινακίς εις εμφανές μέρος, ορατόν εις πάντα εν η αναγράφεται η εις κυβικά μέτρα χωρητικότης της αιθούσης και είναι υπογεγραμμένη παρά του εργοδότου. Εν περιπτώσει παροδικής και εκτάκτου ανάγκης δύναται, κατόπιν αιτήσεως των εργοδοτών, ο οικείος Νομάρχης να χορηγήση άδειαν απασχολήσεως εν ταις αιθούσαις στοιχειοθεσίας, μεγαλυτέρου αριθμού προσωπικού επί χρονικόν διάστημα ουχί μείζον των 15 ημερών, καθ' έκαστον ημερολογιακόν έτος. Εν ουδεμιά όμως περιπτώσει η αναλογία χώρου δύναται να είναι κατωτέρα των 8 κυβικών μέτρων.\n1. Τα δάπεδα των διαμερισμάτων και χώρων εργασίας να είναι κατασκευασμένα εξ υλικού στεγανού και αδιαποτίστου, επίπεδα, άνευ εξάρσεων ή κοιλοτήτων, ουχί ολισθηρά, άνευ αρμών ή ρωγμών, προς αποφυγήν αποθέσεως εν αυτοίς κονιορτού και ακαθαρσιών εις τρόπον ώστε να καθίσταται ευχερής ο καθαρισμός αυτών.\nΤυχόν ανοίγματα ή φρεάτια επισκέψεως καλύπτονται διά στερεών αντιολισθηρών καλυμμάτων άνευ προεξοχών. Συνιστάται η διά πλαστικού επίστρωσις του δαπέδου.\n2. Να έχουν ελαφράν κλίσιν ίνα διευκολύνηται η δι' ύδατος πλύσις και αποφεύγηται η παραμονή επ' αυτών ύδατος. Να καταλήγουν εις ρείθρον διά την απομάκρυνσιν των υδάτων πλύσεως. Κατά την περίμετρον αυτών τόσον το δάπεδον, όσον και η οροφή μετά των τοίχων δεν πρέπει να σχηματίζουν ορθήν γωνίαν αλλά καμπύλην ώστε να αποφεύγηται η απόθεσις κονιορτού και διευκολύνεται ο καθαρισμός.\n3. Να έχωσι την αναγκαίαν αντοχήν διά τα επ' αυτών φερόμενα φορτία. Πινακίς ανηρτημένη εις εμφανές σημείον, ορατόν παρά παντός αναγράφει το μέγιστον επιτρεπόμενον φορτίον κατά τετραγωνικόν μέτρον δαπέδου και είναι υπογεγραμμένη παρά διπλωματούχου Πολιτικού Μηχανικού. Ομοία πινακίς αναρτάται και εις τα τυχόν υπάρχοντα μεσοδώματα άτινα απαραιτήτως είναι εφωδιασμένα κατά την ελευθέραν αυτών πλευράν διά κιγκλιδώματος, αποκλείοντος την μέσω αυτού πτώσιν των εργατών. Τα κιγκλιδώματα έχουσιν ύψος ενός μέτρου τουλάχιστον και παρυφήν πλάτους 5 εκατοστών του μέτρου.\n4. Η διάταξις των επίπλων, των μηχανημάτων των προς επεξεργασίαν πρώτων υλών, ως και των ετοίμων προϊόντων επί του δαπέδου, να είναι τοιαύτη ώστε να υπάρχουν διάδρομοι διά την ελευθέραν κυκλοφορίαν των εργαζομένων πλάτους τουλάχιστον 80 εκατ. του μέτρου. Απαγορεύεται απολύτως η τοποθέτησις ή εγκατάστασις επί του δαπέδου, των διαδρόμων, αντικειμένων ή εργαλείων. Συνιστάται η χρώσις των διαδρόμων ίνα καθίστανται εμφανέστεροι.\n1. Οι τοίχοι των διαμερισμάτων επιχρίονται δι' υλικού αδιαποτίστου και λείου, άνευ ρωγμών μέχρι ύψους 1 μέτρου και 80 εκατοστών τουλάχιστον, ίνα καθίσταται ευχερής ο καθαρισμός των και η απαγωγή του επικαθημένου κονιορτού. Το υπόλοιπον μέχρι της οροφής τμήμα των τοίχων, το μη επικεχρισμένον δι' αδιαποτίστου υλικού και όπερ απαραιτήτως είναι λείον, υδροχρωματίζεται δι' ανοικτού χρώματος τουλάχιστον άπαξ του έτους.\n2. Τα υπάρχοντα υαλοστάσια είναι εφωδιασμένα δι' υαλοπινάκων αθραύστων ή προστατεύονται διά συρματίνου πλέγματος, ώστε να αποκλείηται ο εκ της τυχόν θραύσεως τραυματισμός των εργαζομένων εκ των υαλοθραυσμάτων. Τα υαλοστάσια εφοδιάζονται διά αδιαφανών παραπετασμάτων παρεμποδιζόντων την διείσδυσιν των ηλιακών ακτίνων όταν αύται είναι ενοχλητικαί διά τους εργαζόμενους.\n3. Αι θύραι ανοίγουσιν εκ των έσω προς τα έξω και οδηγούν προς τας κλίμακας ή το εξωτερικόν του κτιρίου. Είναι πάντοτε ελεύθεραι καθ' άπαν αυτών το εύρος απαγορευομένης της τοποθετήσεως αντικειμένων παρ' αυταίς.\n4. Αι κλίμακες αι οδηγούσαι εις τα διάφορα διαμερίσματα ή μεσοδώματα είναι σταθεραί, κατασκευασμέναι εξ υλικού αφλέκτου κανονικού πλάτους και ύψους βαθμίδων και είναι εφωδιασμέναι διά χειρολισθήρων κατ' αμφοτέρας τας πλευράς αυτών. Εχουσι πλάτος ανάλογον προς τον αριθμόν των εξυπηρετουμένων προσώπων και επαρκές διά την άμεσον εκκένωσιν του διαμερίσματος εις α οδηγούν. Απαγορεύεται αυστηρώς η τοποθέτησις ή απόθεσις αντικειμένων επί των κλιμάκων.\n5. Αι οροφαί είναι λείαι και χρωματισμέναι δι' ανοικτού χρώματος ώστε να εξασφαλίζηται καλός φωτισμός. Η χρώσις της οροφής επαναλαμβάνεται τουλάχιστον άπαξ του έτους. Τα επί της οροφής τυχόν υπάρχοντα υαλοστάσια προστατεύονται εκ των κάτω και κατά τρόπον αποκλείοντα τον τραυματισμόν των εργαζομένων εξ υαλοθραυσμάτων. Τα εκ της οροφής ανηρτημένα πάσης φύσεως αντικείμενα ασφαλίζονται εκ των κάτω, ούτως ώστε να αποκλείηται πτώσις αυτών επί των κάτωθι εργαζομένων, ως και θραυσμάτων αυτών.\n1. Ο καθαρισμός των δαπέδων ενεργείται καθημερινώς και εις ώρας καθ' ας δεν διεξάγεται εργασία κατά προτίμησιν δι' αναρροφητικής συσκευής ή δι' εφύδρου πριονιδίου προς αποφυγήν αιωρήσεως του κονιορτού και επακολουθεί πλύσις δι' ύδατος. Διά κοινού ξηρού σαρώθρου σάρωσις απαγορεύεται απολύτως. Τα τμήματα των τοίχων τα επικεχρισμένα δι' αδιαποτίστου υλικού δέον επίσης όπως καθαρίζωνται καθημερινώς δι' αναρροφητικής συσκευής. Τα έπιπλα, υαλοπίνακες και λοιπά αντικείμενα καθαρίζονται και απαλλάσσονται του κονιορτού δι' αναρροφητικού μηχανήματος ή υγρού υφάσματος ή τιλμάτων αποκλειομένης της εγέρσεως κονιορτού. Χρήσις πτερού απαγορεύεται.\nΆπαξ της εβδομάδος ενεργείται γενικός καθαρισμός των διαμερισμάτων και της οροφής.\n2. Εντός των αιθουσών υπάρχουσι δοχεία απορριμμάτων εις α απορρίπτονται τα πάσης φύσεως απορρίμματα, απαγορευομένης της απορρίψεως αλλαχού. Τα δοχεία ταύτα κενούνται και αποκομίζονται καθημερινώς, είτε έξω του εργοστασίου ή εις ιδιαίτερον χώρον κλειστόν.\n3. Εντός των αιθουσών υπάρχουν πτυελοδοχεία μετά βάσεως ύψους 75 εκατοστών του μέτρου τουλάχιστον, πεπληρωμένα δι' αντισηπτικού διαλύματος. Ταύτα καθαρίζονται άπαξ της ημέρας αντικαθισταμένου του εν αυτοίς αντισηπτικού. Απαγορεύεται το πτύειν έξω των πτυελοδοχείων ως και η απόρριψις απορριμμάτων εις αυτά.\nΕις τα διάφορα διαμερίσματα κατά την διάρκειαν της εργασίας ο αήρ δέον να ανανεούται συνεχώς, χωρίς να δημιουργώνται ρεύματα και τουλάχιστον τετράκις καθ' ώραν, ούτως ώστε να αντιστοιχώσι 40 κυβικά μέτρα αέρος καθ' ώραν εις έκαστον εργαζόμενον εις τας αιθούσας στοιχειοθετηρίου και λοιπάς, 80 κυβικά μέτρα καθ' ώραν εις τους εργαζομένους εις τα διαμερίσματα λινοτυπικών μηχανών, χυτήρια μονοτυπίας, στοιχειοχυτήριον και τσιγκογραφείον. Η ανανέωσις του αέρος εφ' όσον δεν επιτυγχάνεται πλήρως διά φυσικού αερισμού, συμπληρούται διά της τοποθετήσεως ενεργού απαγωγής (φυγοκεντρικοί ή αξωνικοί εξαεριστήρες) ή συστήματος τεχνητού αερισμού, ούτως ώστε να τηρώνται οι όροι της ζώνης ευεξίας. Εις την περίπτωσιν υπάρξεως τεχνητού αερισμού τα στόμια προσαγωγής αέρος τοποθετούνται εις κατάλληλα σημεία, εις τρόπον ώστε να μη προσπίπτη το δημιουργούμενον ρεύμα αέρος επί των εργαζομένων ή της θέσεως εργασίας αυτών. Κατά την διάρκειαν διακοπής της εργασίας, ο αήρ να ανανεούται τελείως ανοιγομένων όλων των παραθύρων και των υπαρχόντων ανοιγμάτων της αιθούσης εργασίας.\nΕις τα διαμερίσματα ένθα αναπτύσσεται μεγαλυτέρα θερμοκρασία η ανανέωσις του αέρος γίνεται συχνότερον, αι δε εστίαι θερμότητος μονούνται διά καταλλήλου υλικού ή περιβάλλονται διά μονωτικού παραπετάσματος προς αποφυγήν της ακτινοβολίας.\nΆρθρον 7 Φωτισμός\n1. Πάντα τα διαμερίσματα εις α διεξάγεται εργασία, οι βοηθητικοί χώροι και αποθήκαι, αι δίοδοι και αι κλίμακες φωτίζονται κανονικώς και επαρκώς τόσον κατά την ημέραν, όσον και κατά την νύκτα συνεχώς. Όπου δεν είναι επαρκής ο φυσικός φωτισμός συμπληρούται ούτος διά τεχνητού τοιούτου.\nΔιά τον τεχνητόν φωτισμόν γενικώς χρησιμοποιούνται κατά προτίμησιν ηλεκτρικά φωτιστικά σώματα ή λυχνίαι και μόνον εν απολύτω ανάγκη και εν ελλείψει ηλεκτρικού ρεύματος δύνανται να χρησιμοποιώνται άλλαι λυχνίαι ειδικού τύπου εγκεκριμένου διά τοιούτου είδους χρήσιν και παρέχοντος πάσαν ασφάλειαν έναντι πυρκαϊάς και εκρήξεως. Συνιστάται η εγκατάστασις εμμέσου τεχνητού φωτισμού (διαχύτου) παρέχοντος μείζονα άνεσιν εις τους εργαζομένους και αποφυγήν εκθαμβώσεως.\n2. Ιδιαιτέρως εις τας θέσεις εργασίας εις τα στοιχειοθετήρια, τας λινοτυπικάς μηχανάς, τα πληκτρολόγια μονοτυπίας, διορθωτήρια και ανάγνωσιν χειρογράφων η έντασις του φωτισμού δεν πρέπει να είναι κατωτέρα των 800 LUX. εις δε τας λοιπάς αιθούσας εργασίας των 400 LUX.\n3. Διά την επιθεώρησιν και επισκευήν μηχανημάτων μόνον επιτρέπεται η χρησιμοποίησις φορητών λυχνιών πυρακτώσεως μέχρι 42 VOLT και υπό τον όρον, ότι υφίσταται ιδιαιτέρα ηλεκτρική εγκατάστασις παρέχουσα το αναγκαίον ηλεκτρικόν ρεύμα τάσεως 42 VOLT. Αι φορηταί λυχνίαι είναι εφωδιασμέναι με μονωτικήν λαβήν και προστατευτικόν δικτυωτόν καταλλήλως γειωμένον. Το καλώδιον των φορητών λυχνιών ως και των άλλων τυχόν χρησιμοποιουμένων φορητών εργαλείων πρέπει να είναι ειδικού ανθεκτικού τύπου, μετά περιβλήματος ευκάμπτου, μη καταστρεφομένου και με ενσωματωμένον ρευματολήπτην, άνευ συνδέσεων ή επισκευών. Εν περιπτώσει φθοράς της μονώσεως, αντικαθίσταται διά νέου πάραυτα, απαγορευομένης της χρησιμοποιήσεώς του.\n4) Η όλη ηλεκτρική εγκατάστασις να διατηρήται πάντοτε εν καλή καταστάσει και η κατασκευή της να πληροί απολύτως τους όρους τους διαγραφομένους υπό των Κανονισμών κατασκευής εσωτερικών εγκαταστάσεων του Υπουργείου Βιομηχανίας. Να επιθεωρήται τακτικώς και υπευθύνως παρ' ειδικού αδειούχου Ηλεκτροτεχνίτου, όστις και θα προβαίνη αμελλητί εις την άμεσον αντικατάστασιν των τυχόν εφθαρμένων στοιχείων αυτής, καταχωρεί δε εις ειδικόν βιβλίον τας τυχόν παρατηρήσεις του. Το βιβλίον τούτο ευρίσκεται πάντοτε εις την διάθεσιν των ενεργούντων έλεγχον αρμοδίων Κρατικών Οργάνων.\nΑπαγορεύεται η εγκατάστασις στοιχειοθετηρίου εις διαμέρισμα υπόγειον του οποίου το έδαφος ευρίσκεται χαμηλότερον του (1,50) ενός και ημίσεος μέτρου από της επιφανείας του πεζοδρομίου.\nΕπιτρέπεται η εγκατάστασις Τυπογραφείων γενικώς και εργοστασίων Γραφικών Τεχνών εις ειδικά κτίρια άνευ παραθύρων εφόσον λειτουργεί πλήρης εγκατάστασις τεχνητού κλιματισμού και πληρούνται απολύτως αι διατάξεις περι φωτισμού και αερισμού του παρόντος και είναι εφωδιασμένα με εξόδους οδηγούσας απ' ευθείας εις την ελευθέραν ατμόσφαιραν εν περιπτώσει κινδύνου, ευκόλως προσιτάς και ικανάς να διευκολύνωσι την άμεσον εκκένωσιν αυτών.\nΔιά τον κίνδυνον πυρκαϊάς εις τα διάφορα διαμερίσματα τοποθετούνται εις εμφανείς θέσεις και ευκόλως προσιτάς, μέσα αμέσου κατασβέσεως, (αυτόματοι πυροσβεστήρες, κάδοι άμμου, εύκαμπτος σωλήν εκτοξεύσεως ύδατος μετά ακροσωληνίου) άτινα είναι κεχρωσμένα δι' ερυθρού χρώματος. Τα μέσα ταύτα διατηρούνται εν καταστάσει αμέσου χρησιμοποιήσεως και επιθεωρούνται τακτικώς. Οδηγίαι τοιχοκολλημέναι εις εμφανές μέρος εκάστου διαμερίσματος εργασίας υποδεικνύουσι τα υλικά και τα μέσα σβέσεως δι' εκάστην περίπτωσιν πυρκαϊάς, ως και τον τρόπον χειρισμου αυτών.\n1. Οι εργαζόμενοι υποχρεούνται να φέρωσι κατά τας ώρας απασχολήσεώς των στολήν εργασίας ποδήρην μετά στενών περιχειρίδων και κλειστήν περί τον λαιμόν και ήτις δέον να πλύνηται τουλάχιστον άπαξ της εβδομάδος. Αυτή χορηγείται παρά του εργοδότου και αντικαθίσταται άμα τη φθορά της.\n2. Τα ενδύματα πόλεως των εργαζομένων θα αναρτώνται εις ιδιαίτερον χώρον καλώς αεριζόμενον και θερμαινόμενον τον χειμώνα εκτός των αιθουσών εργασίας και εντός ατομικών ερμαρίων μετά κλειδός δι' εκάστον των απασχολουμένων. Εκτός των ερμαρίων αναρτώνται εις τον αυτόν χώρον αι στολαί εργασίας, ούτως ώστε να αποφεύγηται η επαφή αυτών μετά των ενδυμάτων πόλεως. Εφ'όσον το απασχολούμενον προσωπικόν είναι ολιγάριθμον (κάτω των 10) δύνανται να τοποθετηθούν ατομικά ερμάρια και εντός των τόπων εργασίας. Εις την περίπτωσιν ταύτην τα ατομικά ερμάρια είναι εσωτερικώς διαχωρισμένα εις δύο διαμερίσματα, είς έν των οποίων αναρτάται η στολή εργασίας και είς το έτερον τα ενδύματα πόλεως. Συνιστάται η εγκατάστασις τοιούτων διπλών ερμαρίων γενικώς και αναεξαρτήτως αριθμού εργαζομένων.\nΈκαστον Εργοστάσιον ή Εργαστήριον διαθέτει επαρκές πόσιμον ύδωρ δια τας ανάγκας των εργαζομένων. Τούτο πρέπει να διατηρήται δροσερόν, ιδία το θέρος και να προέρχεται απ' ευθείας εκ του υδραγωγείου της πόλεως. Η πόσις γίνεται εξ αναβρυτηρίων ή εν ελλείψει τοιούτων δια ατομικών κυπέλλων μιάς χρήσεως, χορηγουμένων παρά του εργοδότου και απορριπτομένων μετά την χρήσιν των. Συνιστάται η εγκατάστασις ηλεκτρικού ψυκτού ή ψυγείου πάγου ιδία κατά το θέρος. Όπου η διανομή ύδατος πόλεως δεν ειναι συνεχής ή δεν υφίσταται δίκτυον υδρεύσεως το προς πόσιν ύδωρ αποθηκεύεται εντός υδαταποθηκών καλώς κεκαλυμμένων δε από την υπερθέρμανσιν κατά τους θερινούς μήνας. Αι υδαταποθήκαι καθαρίζονται τακτικώς και αποστειρούνται, λαμβάνεται δε ιδιαίτερα πρόνοια αποφυγής μολύνσεως αυτών εκ μικροβίων ή άλλης τοξικής ουσίας.\n1. Έκαστον Εργοστάσιον ή Εργαστήριον διαθέτει νιπτήρας με επαρκές ύδωρ δια την ευχερή πλύσιν των χειρών, προσώπου και στόματος των εργαζομένων. Επίσης διατίθεται παρά του εργοδότου σάπων εις επαρκή ποσότητα. Ο αριθμός των νιπτήρων ορίζεται εις αναλογίαν ενός τουλάχιστον νιπτήρος ανά 10 εργαζόμενους. Οι νιπτήρες εγκαθίστανται εγγύς των ιματοφυλακίων και καταβάλλεται επιμέλεια καλής λειτουργίας της αποχετεύσεως αυτών.\n2. Έκαστος εργαζόμενος υποχρεούται ιδία δαπάνη να χρησιμοποιή ίδιον καθαρόν προσόψιον και να διατηρή τας χείρας του όσο το δυνατόν καθαρωτέρας διά συχνών πλύσεων κατά την διάρκειαν της εργασίας του. Επίσης οφείλει μετά την διακοπήν ή την λήξιν της εργασίας του και πρό της λήψεως τροφής ή καπνίσματος να πλύνη τας χείρας του, το πρόσωπον και τους οδόντας του επιμελώς, διά ψύκτρας και οδοντόπαστας χορηγουμένων δαπάναις του εργοδότου. Συνιστάται η εγκατάστασις μηχανικού στεγνωτήρος χειρών ή η χορήγησις χαρτοπετσετών εις τους εργαζόμενους.\n1. Απαγορεύεται απολύτως η λήψις τροφής εντός των τόπων εργασίας. Αυτή επιτρέπεται μόνον εις ειδικόν χώρον πρός τούτο διατιθέμενον και εφωδιασμένον με τράπεζαν και ανάλογον αριθμόν καθισμάτων και όστις τηρείται απολύτως καθαρός.\n2. Εφ'όσον το απασχολούμενον προσωπικόν υπερβαίνει τα 50 άτομα διατίθεται ειδική αίθουσα καταλλήλως διαρρυθμισμένη, καλώς αεριζόμενη και θερμαινόμενη κατά τον χειμώνα. Εις ταυτήν τοποθετούνται ανάλογος αριθμός τραπεζών και καθισμάτων και χρησιμοποιείται διά την εστίασιν των εργαζομένων και την παραμονήν των κατά τας ώρας της αναπαύσεως.\n3. Όπου η εκτελουμένη εργασία δεν είναι συνεχής ή δεν είναι αναγκαία ή εν ορθοστασία εκτέλεσις της εργασίας, ο εργοδότης υποχρεούται να διαθέτη ανάλογον αριθμό καθισμάτων εντός των χώρων εργασίας δι' ολιγόλεπτον ανάπαυσιν των εργαζομένων εν ορθοστασία πέραν των αναγκαίων διά τους εκτελούντας εργασίαν καθήμενοι.\nΈκαστον Εργοστάσιον ή Εργαστήριον διαθέτει επαρκή αριθμόν αποχωρητηρίων. Τα αποχωρητήρια δεν πρέπει να συγκοινωνούν αμέσως μετά των αιθουσών εργασίας ή των διαμερισμάτων, άτινα διατίθενται διά την παραμονή των εργατών κατά τάς ώρας διακοπής εργασίας ή αναπαύσεως. Να έχωσιν απαρκή αερισμόν και φωτισμόν, να είναι ούτω διευθετημένα ώστε να μη αναδίδουν δυσοσμίαν και να είναι εφωδιασμένα με υδραυλικήν εγκατάστασιν, ούτως ώστε να καθαρίζωνται αμέσως μεθ' εκάστην επίσκεψιν. Όπου απασχολείται και θήλυ προσωπικόν διατίθεται ιδιαίτερον διά τους άρρενας αποχωρητήριον και ιδιαίτερον διά τα θήλεις.\nΑπαγορεύεται η εν τοις στοιχειοθετηρίοις, στερεοτυπείοις, λινοτυπικαίς μηχαναίς, χυτηρίοις μονοτυπίας, τσιγκογραφείοις είσοδος εις πρόσωπα άρρενα μεν ηλικίας κάτω των 16 ετών, θήλεια δε κάτω των 18 έτων.\nΆρθρον 16 Στοιχειοθετήρια\n1. Αι στοιχειοθήκαι στηρίζονται επί βάσεως αίτινες είναι στερεώς και καθ' όλα τα σημεία εν επαφή μετά του δαπέδου, εις τρόπον ώστε να μη είναι δυνατή η υπ' αυτάς συσσώρευσις κονιορτού. Είναι δυνατόν να ερείδωνται και επί στηριγμάτων (πόδια) υπό τον όρον όμως ότι τα στηρίγματα ταύτα έχουν επαρκές ύψος, ούτως ώστε το μεταξύ της βάσεως και του εδάφους παραμένον κενόν να παρέχη την δυνατότητα ευχερούς καθαρισμού του δαπέδου διά υγράς σαρώσεως και πλύσεως.\n2. Ο καθαρισμός των στοιχειοθηκών από του κονιορτού (κάσες και στοιχεία) γίνεται δι' απορροφητικού μηχανήματος απαγορευομένου απολύτως του καθαρισμού και της απομακρύνσεως του κονιορτού δι' εμφυσήσεως αέρος είτε εντός, είτε εκτός των τόπων εργασίας εν υπαίθρω (απαγορεύεται η χρήσις φτερού).\n3. Απαγορεύεται η πλύσις των στοιχείων ή των στοιχειοθετημένων πλακών επί του δαπέδου του τυπογραφείου. Αύτη ενεργείται εντός ευρέως δοχείου (σκάφες) το δε ύδωρ μετά την πλύσιν απορρίπτεται εις στεγανόν βόθρον ή υπόνομον.\nΑπαγορεύεται η πλύσις και ο καθαρισμός των στοιχείων και των στοιχειοθετημένων πλακών διά βενζίνης αυτοκινήτων ή βενζολίου λόγω της επιδράσεως αυτών επί των εργαζομένων, επιτρεπομένης της χρήσεως μόνον ειδικών διαλυτών ή βιομηχανικής βενζίνης, απηλλαγμένης τετρανθυλιούχου μολύβδου και αρωματικών υδρογονανθράκων. Οι εργάται κατά την εκτέλεσιν της εργασίας ταύτης φέρουν ειδικά χειρόκτια διά την προφύλαξιν του δέρματος.\n4. Απαγορεύεται εις τους στοιχειοθέτας και γενικώς τους εργαζομένους να φέρωσιν ή να κρατώσιν εις το στόμα τυπογραφικά στοιχεία και να καπνίζωσι κατά το διάστημα της εργασίας των.\n5. Προ των στοιχειοθηκών τοποθετείται ξύλινον ή εκ πλαστικής ύλης υποπόδιον επί του δαπέδου. Εάν το δάπεδον είναι επικεκαλυμμένον διά πλαστικού παρέλκει η τοποθέτησις τοιούτων υποποδίων.\n6. Οι στοιχειοθέται φέρουν ελαφρόν μέλανα γείσον υπεράνω των οφθαλμών προς αποφυγήν της θαμβωσεώς των.\n1. Αι λινοτυπικαί μηχαναί εγκαθίστανται εις ιδιαίτερον διαμέρισμα ανεξάρτητον και χωρισμένον από τα λοιπά διαμερίσματα του Εργοστασίου, πληρούν τους υπό του παρόντος οριζομένους όρους αερισμού και φωτισμού.\n2. Εκάστη λινοτυπική μηχανή εκτός της προστασίας ην φέρει από των κινουμένων μερών, είναι εφωδιασμένη δι' ειδικού συστήματος (εν είδει ανεστραμμένης χοάνης) ενεργού απαγωγής των αναπτυσσομένων κατά την τήξιν του μετάλλου ατμών και ου το στόμιον απαγωγής ευρίσκεται όσον ένεστι εγγύτερον της επιφανείας του τετηγμένου μετάλλου, προς αποφυγήν ρυπάνσεως της ατμοσφαίρας της αιθούσης. Η ταχύτης απαγωγής του αέρος δεν πρέπει να είναι μικροτέρα των 60 κυβικών μέτρων ανά ένα (1) λεπτόν της ώρας. Οι απαγόμενοι ατμοί και καπνοί προ της διαχύσεώς των εις την ελευθέραν ατμόσφαιραν υφίστανται πλήρη κάθαρσιν, τη βοηθεία ειδικών συσκευών, ως φίλτρων κονιοσυλλέκτης, κυκλώνες, κλπ., ούτως ώστε να είναι απηλαγμένοι ατμών και αιωρημάτων κονιορτού, καπνού κλπ., δυναμένων να ρυπάνωσι ταύτην και να προκαλέσωσι βλάβας εις την υγείαν των περιοίκων,\n4. Ειδική πρόνοια λαμβάνεται προς αποφυγήν της εκ της αναπτυσσομένης θερμότητος ακτινοβολίας επιδράσεως επί των εργαζομένων χειριστών των μηχανών. Προς τούτο τοποθετούνται μονωτικά παραπετάσματα ή γίνεται ειδική κατασκευή.\n5. Εις τους χειριστάς των λινοτυπικών μηχανών συνιστάται κατά την ώραν της εργασίας να φέρωσι μέλανα γείσον άνω των οφθαλμών προς αποφυγήν θαμβώσεως.\n6. Αι λινοτυπικαί μηχαναί είναι τοποθετημέναι εις απόστασιν απ' αλλήλων είς τρόπον ώστε να είναι ευχερής η επίσκεψις αυτών εξ όλης των πλευρών.\n1. Εις ιδιαιτέραν αίθουσαν εγκαθίστανται τα πληκτρολόγια (μηχανήματα παρασκευής της ειδικής ταινίας) και λαμβάνεται ειδική πρόνοια αποσβέσεως του παραγομένου θορύβου. Προς τούτοις αι τράπεζαι είναι ειδικής κατασκευής ώστε να μην αποτελώσιν ηχείον, κάτωθεν δε των μηχανών (πληκτρολογίων) παρεντίθενται μονωτικόν του ήχου υλικόν (κετσές) ικανού πάχους διά την απόσβεσιν του παραγομένου θορύβου. Συνιστάται η λήψις ειδικής μερίμνης διά την επιλογήν της αιθούσης ούτως ώστε αι διαστάσεις αυτής να μη δημιουργώσι αντήχησιν και να επενδύωνται διά υλικού μονωτικού του ήχου.\n2. Το χυτήριον μονοτυπίας εγκαθίσταται εις ιδιαίτερον διαμέρισμα ανεξάρτητον και χωριζόμενον από τα λοιπά διαμερίσματα. Τα εν αυτώ εγκατεστημένα μηχανήματα είναι εφωδιασμένα δι' ειδικού συστήματος ενεργού απαγωγής των αναπτυσσομένων ατμών. Η ταχύτης του απαγομένου αέρος εις την επιφάνειαν τήξεως να μην είναι κατωτέρα των 60 μέτρων ανά πρώτον λεπτόν της ώρας. Η απαγωγός χοάνη να ευρίσκηται όσον το δυνατόν εγγύτερον της τετηκιΐας επιφανείας του μετάλλου, οι δε απαγόμενοι ατμοί και καπνοί προ της διαχύσεώς των εις την ελευθέραν ατμόσφαιραν υποβάλλονται εις κάθαρσιν και απαλλαγήν εκ των αιωρημάτων. Οι εργαζόμενοι εφοδιάζονται προς πρόληψιν εγκαυμάτων με εμπροστέλας και χειρόκτια.\nΕις ειδικά διαμερίσματα εγκαθίστανται το στοιχειοχυτήριον εφ' όσον υφίσταται και το χυτήριον στερεοτυπίας, εντελώς ανεξάρτητα των άλλων διαμερισμάτων πληρούντα τας διά του παρόντος κανονισμού οριζομένας συνθήκας αερισμού και φωτισμού. Οι κλίβανοι και τα χυτήρια είναι εφωδιασμένα διά σωλήνων διπλής εξαερώσεως (απαγωγής των ατμών) του ενός ευρισκομένου εις το ανώτερον Τμήμα αυτών, άνωθεν της εισόδου του μετάλλου, του δε ετέρου εγγύτατα του στομίου εξόδου του τετηκότος μετάλλου εις το κατώτερον σημείον του κλιβάνου. Η εκ των δύο ως άνω σημείων απαγωγή των αναπτυσσομένων ατμών πρέπει να είναι έντονος και ισχυρά και επιτυγχάνεται διά της χρησιμοποιήσεως αξωνικού ή φυγοκεντρικού ανεμιστήρος. Η ταχύτης του αέρος προ των στομίων αναρροφήσεως (άνω και κάτω ανοίγματα του κλιβάνου) πρέπει να είναι τουλάχιστον 120 μέτρα ανά πρώτον λεπτόν. Οι απαγόμενοι ατμοί υφίστανται κάθαρσιν προ της διαχύσεώς των εις την ελευθέραν ατμόσφαιραν.\nΕις τους εργαζόμενους παρέχονται προστατευτικά άκαυστα χειρόκτια και εμπροσθέλαι διά την πρόληψιν εγκαυμάτων.\nΗ μεταφορά των πλακών και των χελωνών γίνεται διά χειραμαξών μετά τεσσάρων τροχών και ουχί διά των χειρών.\nΤα πιεστήρια εγκαθίστανται εις ειδικάς αιθούσας πληρούσας τας διά του παρόντος οριζομένας διαστάσεις και συνθήκας αερισμού και φωτισμού. Έχουν κεκαλυμένα τα κινούμενα μέρη αυτών ως και τα μέσα μεταδόσεως κινήσεως ή περιβάλλονται διά προστατευτικού κιγκλιδώματος αποκλείοντος την επαφήν προς αυτά των εργαζομένων. Είναι εφωδιασμένα διά πέδης δυναμένης ακαριαίως να ακινητοποιήση την κίνησιν αυτών εν περιπτώσει εμπλοκής. Απαγορεύεται οιαδήποτε επέμβασις του χειριστού, όταν το πιεστήριον ευρίσκεται εν κινήσει και προ της πλήρους ακινητοποιήσεως αυτού. Η προσκόμισις των πλακών και η αποκομιδή αυτών γίνεται διά χειραμαξών και ουχί διά των χειρών. Ομοίως και του χάρτου εις τας περιπτώσεις χρησιμοποιήσεως ρόλλων χάρτου, εγκαθίσταται γερανογέφυρα διά την εκτέλεσιν των αναγκαίων μεταφορών και τοποθετήσεως. Ο καθαρισμός των τυμπάνων, πλακών και κυλίνδρων του πιεστηρίου διά βενζίνης αυτοκινήτων, απαγορεύεται απολύτως επιτρεπομένης μόνον της χρησιμοποιήσεως των άρθρ. 15 του παρόντος διαλυτών. Εις τους επιφορτισμένους με την απορρύπανσιν και τον καθαρισμόν των τυμπάνων κλπ. μερών του πιεστηρίου, χορηγούνται ειδικά χειρόκτια απαγορευομένης της εκτελέσεως της εργασίας άνευ αυτών.\nΗ χρησιμοποίησις ετέρων μελανών ή χρωμάτων πλην εκείνων ων η κυκλοφορία και η χρήσις επιτρέπεται παρά των αρμοδίων αρχών απαγορεύεται απολύτως. Τα μίγματα των διαφόρων χρωμάτων γίνονται κατά τρόπον μη επιτρέποντα την επαφήν των χειρών μετά διαφόρων ουσιών. Ο προς τούτο χρησιμοποιούμενος αναμικτήρ έχει χειρολαβήν επαρκούς μήκους. Η εξωτερική επιφάνεια των δοχείων των περιεχόντων τας χρωστικάς ουσίας διατηρείται πάντοτε καθαρά ώστε να αποφεύγηται η ρύπανσις των χειρών κατά την μεταφοράν αυτών.\nΕγγύς του σημείου μίξεως των χρωμάτων υπάρχει απαραιτήτως νιπτήρ μετά σάπωνος ή απορρυπαντικού, ο δε ασχολούμενος με την μίξιν ή την τοποθέτησιν μελάνης είναι υποχρεωμένος όπως αποπλύνη και καθαρίση τας χείρας του, ευθύς άμα τη λήξει της εργασίας ταύτης. Χρησιμοποίησις βενζίνης αυτοκινήτου ή άλλων διαλυτών μη εγκεκριμένων παρά του Υπουργείου Εργασίας, απαγορεύεται.\n1. Η λείανσις των λιθογραφικών πλακών εγκαθίσταται εις ειδικόν διαμέρισμα λαμβανομένης προνοίας αποσβέσεως του παραγομένου θορύβου.\nΕις το αυτό διαμέρισμα δύναται να ενεργήται και η λείανσις των πλακών του ψευδάργυρου (τσίγκου). Εις περίπτωσιν μη υπάρξεως λθογραφικών πλακών η εργασία λειάνσεως των τσίγκων ενεργείται εις ειδικόν διαμέρισμα με μόνωσιν ήχου. Ο επιφορτισμένος με την εργασίαν της επιβλέψεως της εργασίας ταύτης τεχνίτης εφοδιάζεται με ωτασπίδας κατά το διάστημα της παραμονής του εις το ανωτέρω διαμέρισμα.\n1. Η παρασκευή των διαλυμάτων επεξεργασίας των πλακών ενεργείται παρ' ειδικώς επιφορτισμένου προσώπου και όπερ διαθέτει εμπειρίαν και είναι ικανός να λαμβάνη πάντα τα προφυλακτικά μέτρα προς πρόληψιν ατυχήματος, είναι δε γνώστης των εξ αυτών κινδύνων δηλητηριάσεως.\n2. Τα χρησιμοποιούμενα οξέα, χημικά άλατα κλπ. φυλάσσονται εντός ειδικού ερμαρίου μετά κλειδός και ου την κλείδα φυλάσσει ο ανωτέρω εντεταλμένος. Τα διάφορα άλατα τοποθετούνται εντός υαλίνων φιαλών και φέρουσιν επιγραφήν του περιεχομένου και με την ένδειξιν «ΔΗΛΗΤΗΡΙΟΝ» δι' όσα εξ αυτών είναι τοξικά ή καυστικά. Εις τους εργαζομένους χορηγούνται πάντοτε υπό μορφήν διαλυμάτων της καταλλήλου πυκνότητος και ουδέποτε αυτούσιον υπό μορφήν στερεάν ή υγράν ή εις πυκνήν διάλυσιν Κατά τας διαφόρους επεξεργασίας οι εργαζόμενοι φέρουσι πάντοτε χειρόκτια κατάλληλα διά την προφύλαξιν του δέρματος των χειρών από της επιδράσεως των οξέων και των χημικών αλάτων, δοθέντος ότι πλείστα εξ αυτών είναι άκρως επικίνυνα και τοξικά και προκαλούσι βαρείας δερματοπαθείας (κυανούχα άλατα, χρωμικά άλατα, οξέα) και προστατευτικά ομματοκϋάλια διά την περίπτωσιν εκτινάξεως σταγονιδίων οξέων εις τους οφθαλμούς.\n1. Ο εργοδότης είναι υποχρεωμένος να επαγρυπνή διά την απόλυτον καθαριότητα των χειρών και της ενδυμασίας των εργαζομένων, ως και την χρήσιν των παρεχομένων προστατευτικών μέσων, ποιών εν ανάγκη χρήσιν των κατά Νόμον δικαιωμάτων του. Αι διάφοροι επεξεργασίαι κατά την διάρκειαν των οποίων αναπτύσσονται αέρια και ατμοί ενεργούνται πάντοτε εντός ειδικών θέσεων υπό άμεσον έντονον απαγωγήν των παραγομένων ατμών και αερίων. Η διά νιτρικού οξέος επεξεργασία διά την χάραξιν του ψευδαργύρου γίνεται εντός κλειστών θαλάμων (απαγωγών) εφωδιασμένων δι' εσωτερικού εξαερισμού. Εις τας περιπτώσεις καθ' ας η χρήσις των θαλάμων (απαγωγών) είναι αδύνατος ως εκ της φύσεως της εργασίας, η εμβάπτισις των προς χάραξιν αντικειμένων εντός του διαλύματος, πρέπει να γίνηται εις ειδικήν θέσιν εφωδιασμένην διά συσκευής ισχυράς τοπικής αναρροφήσεως του κεκορεσμένου ατμών αέρος.\nΚατά την επεξεργασίαν του χαλκού διά διαλύματος τριχλωριούχου σιδήρου ο εργαζόμενος οφείλει να φέρη πάντοτε προστατευτικά χειρόκτια.\n2. Οι εργοδόται προ της χρησιμοποιήσεως οιουδήποτε εις τα ανωτέρω τμήματα (φωτομεταφορείον, τσιγκογραφείον) πρέπει να βεβαιώνεται ότι ο εργαζόμενος έχει γνώσιν των κινδύνων ους διατρέχει η υγεία του εκ της μη τηρήσεως των προστατευτικών μέτρων ως και εις ποίας ενεργείας πρέπει να προβή εάν λάβη χώρα ατύχημα (πλύσις δι' αφθόνου ύδατος, χορήγησις καταλλήλου αντιδότου κλπ.).\n3. Εντός των χώρων εργασίας ανηρτημέναι εις εμφανές μέρος και ευανάγνωστοι υπάρχουν οδηγίαι διά τους εργαζόμενους περί του τρόπου καθ' ον πρέπει να εργάζηται ώστε η εργασία να διεξάγηται ομαλώς και να μη διατρέχη κίνδυνον η υγεία του και η σωματική του ακεραιότης. Επίσης αναγράφονται οδηγίαι διά την περιπτωσιν ατυχήματος, εις ποίας ενεργείας πρέπει να προβή και ποίον το ενδεδειγμένον κατά περίπτωσιν αντίδοτον.\n4. Τα τυχόν αναγκαία αντίδοτα ευρίσκονται εις θέσιν αμέσως προσιτήν και εις κατάστασιν αμέσου χρησιμοποιήσεως.\nΟι θάλαμοι φωτογραφίας διά βολταϊκού τόξου να αερίζωνται καλώς προς αποφυγήν του αναπτυσσομένου όζοντος. Οι χειρισταί εφοδιάζονται και φέρουσιν ειδικά ομματοϋάλια διά την προφύλαξιν των οφθαλμών των εκ της ακτινοβολίας. Οι σκοτεινοί θαλαμοι εμφανίσεως των φωτογραφικών πλακών εφοδιάζονται διά φωτισμού ασφαλείας και αερίζονται καλώς. Οι εργαζόμενοι εργάζονται κατά την διάρκειαν της εργασίας των, φέρουσι χειρόκτια ανθεκτικά εις την επίδρασιν των διαλυμάτων κατεργασίας των πλακών.\nΤα διάφορα μηχανήματα τα εγκατεστημένα εις τα διάφορα τμήματα του Εργοστασίου και αι μηχαναί επεξεργασίας χάρτου, οφείλουσι να έχωσι κεκαλυμμένα τα κινούμενα μέρη αυτών (άξονες, τροχαλίαι, οδοντωτοί τροχοί, έκκεντρα, σφόνδυλοι κλπ.) ή εφ' όσον δεν είναι εφικτόν να περιβάλλωνται ταύτα διά κιγκλιδώματος αποκλείοντος την τυχαίαν επαφήν των πλησίον αυτών διερχομένων ή εργαζομένων προσώπων. Αι θέσεις λιπάνσεως οφείλουσι να ευρίσκωνται εις τοιούτον σημείον, ώστε να μη απαιτήται αφαίρεσις της προφυλακτικής συσκευής (καλύμματος). Απαγορεύεται οιαδήποτε επέμβασις επί του μηχανήματος ή αφαίρεσις των προστατευτικών καλυμμάτων εφόσον αι μηχαναί ευρίσκονται εν λειτουργία και προ της πλήρους και αποτελεσματικής ακινητοποιήσεώς των.\nΠάντα τα μηχανήματα είναι εφωδιασμένα με σύστημα ακαριαίας ακινητοποιήσεως, ευχερούς χειρισμού, το κομβίον ή ο μοχλός λειτουργίας του συστήματος ευρίσκεται εγγύς της θέσεως του χειριστού πάντοτε. Εις τα αυτόματα μηχανήματα απαγορεύεται πάσα επέμβασις των υπηρετούντων ταύτα προσώπων και ιδία των χειρών. Εν περιπτώσει εμπλοκής ακινητοποιεί το μηχάνημα και καλεί τον επιφορτισμένον προς τούτο ειδικόν τεχνίτην, όστις και αίρει την ανωμαλίαν. Προ της θέσεως εις λειτουργίαν του μηχανήματος ο χειριστής αυτού ο επιφορτισμένος τεχνίτης, βεβαιούται απολύτως, ότι ουδείς ευρίσκεται εγγύς του μηχανήματος ή εργάζεται επ' αυτού.\nΚατά τας διακοπάς της εργασίας και την αποχώρησιν των χειριστών των μηχανημάτων ούτοι ακινητοποιούσιν ασφαλώς το μηχάνημα και εις τρόπον αποκλείοντα την τυχαίαν εκκίνησιν αυτού ή την θέσιν εις λειτουργίαν αυτού παρ' ετέρου προσώπου, μη έχοντος γνώσιν του χειρισμού. (Διακοπή ρεύματος).\nΑι κοπτικαί μηχαναί είναι εφωδιασμέναι διά συστήματος αποκλείοντος την κάθοδον της (μαχαίρας) κοπτικής λεπτίδος, εάν αμφότεραι αι χείρες του χειριστού δεν είναι απησχολημέναι. Αι παλαιού συστήματος διά ποδοκινήτου μοχλού τιθέμεναι εις λειτουργίαν εφοδιάζονται με σύστημα δεσμεύσεως και απαγωγής των χειρών του χειριστού κατά την ώραν της καθόδου της λεπίδος και πέδης. Μετά το τέλος εκάστης εργασίας, μεθ' εκάστην διακοπήν ή διάλειμμα, ως και κατά την αποχώρησιν διακόπτεται η κινητήριος δύναμις απ' αυτών και ακινητοποιείται ασφαλώς παρά του χειριζομένου η κοπτική μηχανή. Εις τας χαρτοκοπτικάς μηχανάς ο άξων ο φέρων τα κοπτικά δισκοειδή μαχαίρια φέρει κάλυμμα προφυλακτικόν εμποδίζον την επαφήν των χειρών του χειριστού με αυτό.\nΟι πιεστήρες (πρέσσαι) και τα τούτοις όμοια μηχανήματα, εγκαθίστανται εις καλώς φωτισμένους χώρους και ανεξαρτήτως του γενικού φωτισμού έκαστος πιεστήρ εφοδιάζεται δι' ιδιαιτέρας λυχνίας. Η μεταξύ των πρεσσών πλευρική απόστασις πρέπει να είναι τουλάχιστον ενός μέτρου. Αι βάσεις των πιεστήρων κατασκευάζονται εις τρόπον ώστε να αποφεύγηται ο θόρυβος και ο κραδασμός. Οι χειρισταί έχουν εις την διάθεσίν των έκαστος κάθισμα αναλόγου ύψους, προς το τοιούτον της τραπέζης του πιεστήρος. Οι πιεστήρες είναι εφωδιασμένοι διά συστημάτων αποτελεσματικής προφυλάξεως των χειρών των χειριζομένων αυτάς, ως αυτομάτους προσαγωγείς του επεξεργαζομένου υλικού, συστήματος απωθήσεως των δακτύλων ή χειρών κατά την κάθοδον του πιέστρου, σύγχρονος χρησιμοποίησις αμφοτέρων των χειρών διά την λειτουργίαν της μηχανής κλπ. Φέρουν απαραιτήτως σύστημα ακαριαίας ακινητοποιήσεως του πιέστρου λειτουργούντος δι' ευκόλως προσιτού χειρισμού. Απαγορεύεται πάσα επέμβασις του χειριστού εν περιπτώσει εμπλοκής εφόσον η μηχανή ευρίσκεται εν κινήσει και δεν έχει πλήρως ακινητοποιηθή και εξασφαλισθή η τυχόν απρόσιτος εκκίνησίς της. Εν συνεχεία ειδοποιεί τον ειδικώς επιφορτισμένον τεχνίτην, όστις και αίρει την ανωμαλίαν. Οι χειρισταί πρέπει να διαθέτουν εμπειρίαν και προπαίδευσιν εις την εργασίαν ταύτην και να μην εναλλάσσωνται άνευ αποχρώντος λόγου από θέσεως εις θέσιν και μόνον κατόπιν εντολής του εργοδότου. Απαγορεύεται η χρησιμοποίησις ανηλίκων κάτω του 16 συμπεπληρωμένου έτους της ηλικίας των, εις τον χειρισμόν των πιεστήρων.\nΌπου εκτός του χειριστού υπάρχει και έτερον πρόσωπον διά την τροφοδότησιν του πιεστήρος, τούτο οφείλει να παραδίδη εις χείρας του χειριστού το προς επεξεργασίαν υλικόν, απαγορευομένης απολύτως της τοποθετήσεως απ' ευθειας εις τον πιεστήρα του υλικού υπ' αυτού.\nΤο προσωπικόν των Τυπογραφείων, Στοιχειοχυτηρίων και Λινοτυπικών μηχανών, δέον όπως κατ' έτος υποβάληται εις εξέτασιν αίματος συγκειμένην είς αρίθμησιν ερυθρών και λευκών αιμοσφαιρίων, προσδιορισμόν ποσού αιμοσφαιρίνης και αναζήτησιν βασεοφίλου στίξεως εις τα ερυθρά αιμοσφαίρια. Εν περιπτώσει διαπιστώσεως διαταραχών του αιματοποιητικού συστήμαος ο υπό εξέτασιν εργαζόμενος παραπέμπεται είς ειδικευμένον νοσηλευτικόν κέντρον, ένθα υποβάλλεται είς πλήρη βιοχημικόν και αιματολογικόν έλεγχον, απομακρυνόμενος πάντως της επικινδύνου εργασίας του. Διά την ανάθεσιν εκ νέου εργασίας απαιτείται βεβαίωσις του οικείου Ασφαλιστικού Οργανισμού.\nΕίς έκαστον Εργοστάσιον ή Εργαστήριον τηρείται υποχρεωτικώς βιβλίον ατυχημάτων εις ο θα αναγράφωνται κατ' αύξοντα αριθμόν: α) το ονοματεπώνυμον και η ηλικία του υποστάντος ατύχημα μισθωτού, β) η ημερομηνία και η ώρα καθ' ήν έλαβε χώραν το ατύχημα, γ) σύντομος πειργραφή του τρόπου της θέσεως και της φύσεως του ατυχήματος, δ) ημερομηνία αναλήψεως εκ νέου εργασίας και τυχόν καταλειφθείσα ανικανότης. Είς το αυτό βιβλίον αναγράφονται και οι τυχόν προσβληθέντες εξ επαγγελματικής νόσου. Το βιβλίον τίθεται εις την διάθεσιν των οργάνων της Επιθεωρήσεως Εργασίας, αντίγραφον δε των σελίδων αυτού δι' ολόκληρον το έτος υποχρεούται ο εργοδότης όπως υποβάλη εντός μηνός Ιανουαρίου του επομένου έτους είς το οικείον Γραφείον Επιθεωρήσεως Εργασίας της περιφέρειας είς ην ευρίσκεται το Εργοστάσιον.\nΆρθρον 30 Πρώται βοήθειαι\nΕις έκαστον Εργοστάσιον υπάρχει τοποθετημένον εις ευκόλως προσιτήν θέσιν πρόχειρον μικρόν Φαρμακείον διά την παροχήν πρώτων βοηθειών και υπό την επίβλεψιν ειδικώς εντεταλμένου προσώπου, περιέχον τα ακόλουθα είδη;\n1. Τρία πακέτα επιθεμάτων γάζης αποστειρωμένης.\n2. Τρεις επιδέσμους γάζης των 5 εκ.\n3. Τρεις επιδέσμους γάζης των 10 εκ.\n4. Μία αιμοστατική ταινία ελαστική.\n5. 100 γραμμάρια υδροφίλου βάμβακος.\n6. Ένα φιαλίδιον αποστειρωμένης κόνεως σουλφαμίδος.\n7. Φιαλίδιον των 100 γραμμ. περιέχον Μερκουροχρώμ 3%.\n8. Εν κυτίον δισκίων ασπιρίνης.\n9. Εν κυτίον λευκοπλάστ των 5 εκ.\n10. Εν φιαλίδιον ΟΚΤΙΝΟΥΜ εις σταγόνας (τρις της ημέρας ανά 15 σταγόνας).\n11. Εν σωληνάριον οφθαλμικής αλοιφής χλωρομυκητίνης.\n12. Εν φιαλίδιον δισκίων αντισταμινικών (δι' αναφυλαξίαν).\n13. Εν σωληνάριον αλοιφής αντισταμινικών εξωτερικής χρήσεως (δι' αναφυλαξίαν).\n14. Εν σωληνάριον αλοιφής προς προστασίαν εκ των εγκαυμάτων.\nΤα αναλισκόμενα τυχόν εκ των ανωτέρω συμπληρούνται αυθημερόν μερίμνη του ως άνω εντεταλμένου προσώπου και τη ευθύνη του εργοδότου.\nΕπιγραφή αναγράφουσα τους αριθμούς τηλεφώνου: 1) του Σταθμού Πρώτων Βοηθειών 2) του Ιατρού του Εργοστασίου, αναρτάται εις εμφανές σημείον, εγγύς του προχείρου Φαρμακείου.\n1. Πάσα παράβασις των διατάξεων του παρόντος Β.Δ/τος τιμωρείται κατά τας διατάξεις των άρθρων 3 και 4 του ΓπΛΔ' Νόμου «περί υγιεινής και ασφαλείας των εργατών κλπ».\n2. Το από 11.2.1914 Β.Δ/γμα «περί Κανονισμού υγιεινής των Τυπογραφείων» καταργείται.\nΤα αρμόδια όργανα της Επιθεωρήσεως Εργασίας δύνανται να υποδεικνύωσιν εις τας Επιχειρήσεις και επιβάλωσι την λήψιν και άλλων συμπληρωματικών μέτρων προστασίας των εργαζομένων πλην των διά του παρόντος οριζομένων, ιδία εις ειδικάς περιπτώσεις εάν ταύτα είναι αναγκαία διά την υπό του εκτελουμένου Νόμου επιδιωκομένην προστασίαν.


Κοροναϊός: Σκέψεις για νέα μέτρα στην Αττική – Μάσκες παντού, τι θα γίνει με τις πλατείες – News.gr\nΗ ραγδαία διασπορά του ιού φέρνει πιο αυστηρά μέτρα\nΝέα αυστηρότερα μέτρα σκέφτονται να βάλουν στο τραπέζι της κυβέρνησης οι ειδικοί, ώστε να αντιμετωπίσει το δεύτερο κύμα του κοροναϊού.\nΣτη σημερινή τηλεδιάσκεψη του πρωθυπουργού συζητήθηκε η καθολική χρήση μάσκας αλλά και το κλείσιμο πλατειών, ειδικά για την περιοχή της Αττικής, όπως αναφέρει η τηλεόραση του OPEN.\nΗ εβδομάδα που διανύουμε θεωρείται ιδιαίτερα κρίσιμη, καθώς στο τέλος της η επιτροπή λοιμωξιολόγων θα έχει ξεκάθαρη εικόνα σε ποιο βαθμό τα μέτρα που τρέχουν εδώ και 10 μέρες περίπου έχουν αποδώσει. Αν όχι, στο τραπέζι θα μπουν αυστηρότερα μέτρα, κυρίως για την Αττική.\nΤα χθεσινά κρούσματα του κοροναϊού στην Ελλάδα ήταν 416. Από αυτά τα 355 είναι εγχώρια, τα 55 συνδέονται με γνωστές συρροές. Τα 10 από αυτά συνδέονται με δράση τυχαίας δειγματοληψίας του ΕΟΔΥ στο κέντρο της Αθήνας.\nΤετάρτη, 30 Σεπτεμβρίου 2020, 16:05\nΝα πάνε τα μαθητούδια να κάνουν κατάληψη στις πλατείες μιας και είναι εξαγριωμένοι με τα μέτρα της κυβέρνησης περί ατομικής προστασίας.


Ελίφ: Ο Σελίμ και η Ζεϊνέπ υποφέρουν ο ένας μακριά από τον άλλον... Μη χάσετε σήμερα Τρίτη 24/4: - Σειρές - TV24-MAGAZINE\nΕλίφ: Ο Σελίμ και η Ζεϊνέπ υποφέρουν ο ένας μακριά από τον άλλον... Μη χάσετε σήμερα Τρίτη 24/4:\nΣειρές 23.04.2018 16:19\nΑν και είναι τα γενέθλιά του, ο Σελίμ είναι δυστυχισμένος επειδή η Ζεϊνέπ απομακρύνθηκε από εκείνον. Ολοι στην οικογένεια είναι ενθουσιασμένοι και του δίνουν ευχές αλλά η διάθεσή του παραμένει άσχημη.\nΔιαβάστε ακόμα: Τατουάζ: Η Άννα καταλαβαίνει ότι κάτι τρέχει ανάμεσα στον Αλέξανδρο και τη Μαρίνα! Τι θα δούμε στο σημερινό επεισόδιο 24/4;\nΌλες οι εξελίξεις στο σημερινό επεισόδιο της "Ελίφ", Τρίτη 24/4:\nΗ Ζεϊνέπ είναι σκεφτική και λυπημένη. Η Μελέκ επιμένει να της πει τι συμβαίνει αλλά αυτή δεν της δίνει καμία εξήγηση.\nΗ Ζεϊνέπ ξέρει πως είναι τα γενέθλια του Σελίμ και το γεγονός ότι είναι μακριά του την πληγώνει ακόμα περισσότερο. Ο Αρντά και η Πελίν οργανώνουν ένα πάρτι στο καφέ για να γιορτάσουν τα γενέθλια του Σελίμ.


ΤΡΕΛΟ-ΓΙΑΝΝΗΣ: Άγιος Νικόλαος Βελιμίροβιτς _ Ο Χριστός πήρε τον Σταυρό Του και την ευλογία Του και απομακρύνθηκε από την Ευρώπην. Πώς λοιπόν να μην αρχίσουν πόλεμοι ανάμεσα στους ανθρώπους; Πώς να μην επικρατήσει η τρέλα και η λύσσα; Πώς να μην υπάρξουν αρρώστιες, ξηρασίες, να μην ξεσπάσουν πλημμύρες; Ποιος όμως μπορεί να διώξει αυτό το πνεύμα του κακού από την Ευρώπη; Αυτός που στην ιστορία του ανθρώπου υπήρξε ο μοναδικός εξορκιστής δαιμόνων. Ο Κύριος ημών Ιησούς Χριστός, ο Σωτήρας του κόσμου.Αμήν.\n«Μέσα Από Το Παράθυρο Της Φυλακής, Μηνύματα Στο Λαό», Εκδόσεις «Ορθόδοξος Κυψέλη»\nΔέστε εδώ ρεζιλίκια και να μην αναρωτιέστε\nγιατί σείεται η Κρήτη;\nΆκου εκεί με τις "επισκοπίνες"!!!\n23 Οκτωβρίου 2021 - 10:51 μ.μ.\nΌσιος Μακάριος ο Αιγύπτιος:\n24 Οκτωβρίου 2021 - 12:18 μ.μ.\nΑνίερο παίγνιο, όπως είχε πει κ μακαριστός Στυλιανός Αυστραλίας. Ο Βέλγιο είχε επιβάλει την Θεία Κοινωνία με απολύμανση της Λαβιδας. Ευτυχώς υπάρχουν όμως κ εκεί ιερεις που φοβούνται περισσότερο τον Θεό από τον επίσκοπος.\n24 Οκτωβρίου 2021 - 12:32 μ.μ.\nΗ ΦΟΒΙΑ ΕΙΝΑΙ ΑΓΝΟΙΑ ΤΟΥ ΘΕΟΥ ΚΑΙ ΠΑΡΑΠΛΗΡΟΦΟΡΗΣΗ ΠΕΡΙ ΤΟΥ ΔΙΑΒΟΛΟΥ:\nΜιλά ο π. Βασίλειος Βολουδάκης.\n24 Οκτωβρίου 2021 - 8:58 μ.μ.


Το πρόγραμμα Channel Istanbul θα αναβληθεί; - RayHaber.\nΑρχικηΤΟΥΡΚΙΑΠεριφέρεια Μαρμαρά34 ΚωνσταντινούποληΤο πρόγραμμα Channel Istanbul θα αναβληθεί;\nΤο πρόγραμμα Channel Istanbul θα αναβληθεί;\n26 / 09 / 2018 Levent Ozen 34 Κωνσταντινούπολη, ΣΙΔΗΡΟΔΡΟΜΙΚΗ, GENEL, HEADLINE, ΤΟΥΡΚΙΑ 0\nΟι μακροχρόνιες ειδήσεις στην ημερήσια διάταξη με τα νέα για το πρόγραμμα Channel Istanbul στην ατζέντα του υπουργού Murat έβαλαν το σημείο.\nΤο Υπουργείο Περιβάλλοντος και Αστικοποίησης ανακοίνωσε ότι θα αναβληθεί για μεγάλο χρονικό διάστημα.\nΟ Υπουργός Περιβάλλοντος και Αστικοποίησης, Murat Kurum, δήλωσε και πάλι ότι το έργο δεν θα αναβληθεί και ότι είναι το πιο σημαντικό έργο στο ημερήσιο σχέδιο δράσης 100.\nΗ αναβολή της προμήθειας καναλιού της Κωνσταντινούπολης δεν ανησυχεί\nΤο Kanal Istanbul Project είναι το πιο σημαντικό έργο για εμάς στο καθημερινό μας σχέδιο δράσης ως Υπουργείο. Σύμφωνα με τις πληροφορίες που έδωσε ο Υπουργός, η μεταφορά των ακίνητων θα πραγματοποιηθεί για το έργο Kanal Istanbul σε σύντομο χρονικό διάστημα. Μετά την κλιμάκωση των σχεδίων 100 / 1, θα υλοποιηθούν σχέδια επιμέρους κλίμακας. Στη συνέχεια θα ενεργοποιηθεί η αίτηση υποβολής προσφορών.\nΟ διευθύνων σύμβουλος της ομάδας MH, Mehmet Ergül, έκανε μια δήλωση σχετικά με το έργο και είπε: Grup Υπάρχουν γήπεδα και πεδία κατάλληλα για κάθε παζάρι στην περιοχή. Υπάρχει επίσης η ευκαιρία για την ανάπτυξη των 100 χιλιάδων λιρών στις αναπτυγμένες περιοχές, για ένα εκατομμύριο λίρες. Πιστεύω ότι οι ευκαιρίες για εκείνους που σκέφτονται μεσοπρόθεσμα και μακροπρόθεσμα είναι μεγαλύτεροι.\nΕπιπλέον, με την τήξη των αποθεμάτων κατοικιών, πολλές εταιρείες που θα εισέλθουν στη νέα κατασκευαστική επιχείρηση θα θέλουν να βρίσκονται στην περιοχή. Επί του παρόντος, οι τιμές των γαιών φαίνονται αρκετά λογικές. Η συμβουλή μου θα είναι ότι οι εκτάσεις γης από τις γειτονιές και τους τοίχους του Kanal Istanbul, οι οποίες είτε μεμονωμένα είτε βασίζονται σε εταιρείες και η διαδρομή εξηγείται σαφώς, θα είναι κερδοφόρα.\nΜε αυτόν τον τρόπο, είναι χρήσιμο να επιλέξουμε κτηματομεσίτες που κατέχουν δεσπόζουσα θέση και αναφορές στην περιοχή. "Είπε ότι η κυβέρνηση πρέπει να λάβει τα απαραίτητα μέτρα εναντίον των ενοικιαστών.\n"Υπουργείο Περιβάλλοντος και Αστικοποίησης\nTMMOB: Dur Projects Stoping Public Resources "\nΤο δεύτερο στάδιο θα ξεκινήσει στην οδό Salim Dervişoğlu


Αυτό είναι το ανανεωμένο σήμα της παράταξης Ενότητα Ανατροπή και Έργο για το Μαρούσι – Μαρούσι24\nΑυτό είναι το ανανεωμένο σήμα της παράταξης Ενότητα Ανατροπή και Έργο για το Μαρούσι\nΓια τις δημοτικές εκλογές του Μαΐου 2019 ετοιμάζονται οι υποψήφιοι του Δήμου Αμαρουσίου. Την Τρίτη η δημοτική παράταξη Ενότητα Ανατροπή και Έργο για το Μαρούσι παρουσίασε το ανανεωμένο σήμα της. Το νέο σήμα περιλαμβάνει τη φωτογραφία του υποψηφίου δημάρχου Λευτέρη Μαγιάκη, ενώ έχει προστεθεί και η φράση «ΜΕ ΣΥΝΕΠΕΙΑ-ΔΥΝΑΤΑ-ΑΝΥΠΟΤΑΚΤΑ».\nΜε αφορμή την παρουσίαση του ανανεωμένου σήματος ο υποψήφιος Δήμαρχος Λ. Μαγιάκης έκανε την παρακάτω δήλωση:\nΣτη δημοτική περίοδο 2014-2019, αλλά και παλαιότερα, από την εποχή του ΚΟΝΤΡΑ ΣΤΟΝ ΚΑΙΡΟ, υπερασπίσαμε τις θέσεις μας με συνέπεια, χωρίς συμβιβασμούς απέναντι σε κομματικά και οικονομικά συμφέροντα και επιδιώξεις.\nΠαραμένουμε ανυπότακτοι, μαχητικοί απέναντι στις μνημονιακές πολιτικές, που υποβάθμισαν και συνεχίζουν να υποβαθμίζουν την Αυτοδιοίκηση από αυτοτελές κύτταρο της Δημοκρατίας σε διεκπεραιωτή της εκάστοτε κυβερνητικής πολιτικής.\nΑγκαλιάζουμε κάθε προοδευτική κίνηση στην κοινωνία. Συμμετέχουμε, ενισχύουμε τους διεκδικητικούς αγώνες στις γειτονιές της πόλης, δίνουμε λόγο στους πολίτες, γιατί χωρίς αυτούς δεν μπορεί να υπάρξει ουσιαστική πρόοδος. Παράλληλα με τις κινηματικές αξιοποιούμε με επιτυχία κάθε μορφής νομικές διαδικασίες και διοικητικές προσφυγές.\nΔεν είμαστε χθεσινοί. Έχουμε κάνει δουλειά σε βάθος. Πατάμε γερά στα πόδια μας. Γνωρίζουμε πολύ καλά τα προβλήματα του Δήμου και κάθε γειτονιάς του Αμαρουσίου. Έχουμε γνώσεις και εμπειρία στην δημόσια διοίκηση.\nΔιακρινόμαστε για την εντιμότητα και την ανιδιοτελή προσφορά μας στην τοπική κοινωνία. Δουλεύουμε σκληρά για να ανταποκριθούμε στις προσδοκίες των πολιτών που μας εμπιστεύτηκαν και έτσι θα συνεχίσουμε και από θέσεις διοίκησης του Δήμου, αν αυτή είναι η λαϊκή ετυμηγορία.\nΓιατί αυτή τη φορά οι Μαρουσιώτες θα πουν ένα μεγάλο ΟΧΙ στις συστημικές παρατάξεις όλων των αποχρώσεων.\nIn this article:δημοτικές εκλογές,Ενότητα Ανατροπή και Έργο για το Μαρούσι,Λευτέρης Μαγιάκης,νέο σήμα


Εντυπωσιακή η ετήσια συναυλία των τμημάτων του Δημοτικού Ωδείου Αχαρνών - Δυτική Όχθη\nΑρχική ΤΟΠΙΚΕΣ ΕΙΔΗΣΕΙΣ ΑΧΑΡΝΕΣ Εντυπωσιακή η ετήσια συναυλία των τμημάτων του Δημοτικού Ωδείου Αχαρνών\nΜε ιδιαίτερη επιτυχία το Δημοτικό Ωδείο Αχαρνών και η ΔΗ.Κ.Ε.Α. διοργάνωσαν και παρουσίασαν την ετήσια συναυλία κλασικών και λαϊκών-παραδοσιακών οργάνων που έγινε το Σάββατο 05 Μαϊου στην κατάμεστη αίθουσα εκδηλώσεων του Δήμου Αχαρνών.\nΤο κοινό του Δήμου Αχαρνών, που αγκαλιάζει με θέρμη κάθε χρόνο τη συναυλία αυτή, είχε την ευκαιρία να παρακολουθήσει την εξέλιξη των σπουδαστών του Ωδείου και να απολαύσει μελωδίες του κλασικού και λαϊκού ρεπερτορίου.\nΤο καλωσόρισμα έκανε η κ. Ιωάννα Ζάρρα και ακολούθησαν, αρχικά ο χαιρετισμός της προέδρου της ΔΗ.Κ.Ε.Α.Μαρίας Χρ. Ναυροζίδου η οποία αφού πρωτίστως ευχαρίστησε όλους ανεξαιρέτως τους συνεργάτες της, αναφέρθηκε στις δράσεις της ΔΗ.Κ.Ε.Α. και το παιδαγωγικό έργο του Δημοτικού Ωδείου Αχαρνών, δίνοντας τον λόγο στον Δήμαρχο Γιάννη Κασσαβό ο οποίος με την σειρά του αναφέρθηκε στον ιστορικό ρόλο του Ωδείου και στους εκπαιδευτικούς οι οποίοι το στελεχώνουν επί σειρά ετών αποδίδοντας τα εύσημα.\nΑκολούθησε ο χαιρετισμός του δ/ντη σπουδών του Δημοτικού ΩδείουΜάνου Σκαρβέλη ο οποίος τόνισε την σπουδαιότητα της μουσικής παιδείας και τον θεσμικό ρόλο τον οποίον έχει επιτελέσει το Δημοτικό Ωδείο στην πολιτιστική ανάπτυξη του τόπου επί 35 έτη, πάντα με την αρωγή της Τοπικής Αρχής.\nΗ συναυλία ξεκίνησε παρουσιάζοντας ενδεικτική δουλειά της τάξης ORFF προσχολικής ηλικίας, των κλασικών τμημάτων, του τμήματος λαϊκών οργάνων και έκλεισε με την τάξη φωνητικής.\nΕν κατακλείδι, οι προσπάθειες όλων των σπουδαστών αλλά και των καθηγητών τους καταχειροκροτήθηκαν με μεγάλο ενθουσιασμό και το ενδιαφέρον του ακροατηρίου υπήρξε αμείωτο και συνεχώς κλιμακούμενο έως το τέλος της συναυλίας.\nΤην εκδήλωση του Δημοτικού Ωδείου Αχαρνών τίμησαν με την παρουσία τους,\nΟ Δήμαρχος Αχαρνών Γιάννης Κασσαβός,\nΗ Πρόεδρος ΔΗ.Κ.Ε.Α. Μαρία Χρ. Ναυροζίδου,\nΗ Αντιδήμαρχος Διοίκησης Λουΐζα Κοσμίδου,\nΟ Πρόεδρος της ΔΗ.Φ.Α. Γιώργος Δασκαλάκης,\nΟ Γ.Γ. Δήμου Αχαρνών Θανάσης Κατσιγιάννης.\nΟ Δημοτικός Σύμβουλος Θεόφιλος Αφουξενίδης,\nO κ. Κλίμης Κόλιος.\nΘερμά συγχαρητήρια από όλους για την σκηνική παρουσία των σπουδαστών του Δημοτικού Ωδείου και ασφαλώς, συγχαρητήρια στους καθηγητές για την άξια προσπάθεια που αυτοί καταβάλουν επί τριάντα πέντε χρόνια, παρέχοντας πολιτιστική παιδεία σε όλους τους νέους και τις νέες της τοπικής κοινωνίας.


Tales from the other side of town: ΙΣΠΑΝΙΚΑ ΑΝΕΚΔΟΤΑ. SEE YOU IN HELL!\nΈχει αρχίσει τελικά να έχει πολύ γούστο το πράγμα.\nΑντιγράφω από την ιστοσελίδα του Σκάι.\nΝέος υπουργός Οικονομίας στην Ισπανία ορίστηκε ο πρώην πρόεδρος της Lehman Brothers, Λουίς ντε Γκίντος, δήλωσε χθες ο πρωθυπουργός της χωρας, Μαριάνο Ραχόι, κατά την ανακοίνωση της κυβέρνησής του. Ο Λουίς ντε Γκίντος είχε διατελέσει πρόεδρος της Lehman Brothers για την Ισπανία και την Πορτογαλία.\nΜήπως τελικά να βάζαμε Υπ. Οικονομικών εδώ τον ηγούμενο Εφραίμ της Μονής Βατοπεδίου; - αυτός είναι μανούλα στις διαπραγματεύσεις, θα κάνει την τρόικα να πει μπιραλλάχ. Μήπως τον Λαυρεντιάδη που φαλήρισε την Proton Bank; Ή λες ο παλιός καλός Κοσκωτάς να είναι η ώριμη δοκιμασμένη λύση για την ελληνική οικονομία;\nΓιατί το βλέπεις βρε παιδί μου δε τραβάει ο Βενιζέλος. Το λέει άλλωστε ότι δεν είναι απλά καταβεβλημένος, αλλά εξουθενωμένος. Ε, για να ξεδώσει το παιδί λιγάκι, μετά από τις συναντήσεις με την τρόικα, νά τί κάνει τα βράδια:\nΑναρτήθηκε από Tales from the other side of town στις 12:20 μ.μ.\nΕτικέτες ΒΛΑΚΕΙΑ, ΠΟΛΙΤΙΚΗ\nΑμάν, καλά τί έβαλες τώρα; Με σκότωσες, πάει...!\n23 Δεκεμβρίου 2011 - 12:00 π.μ.\n... α ναι, τώρα τό 'πιασα. Ο Μπένυ, χαχά. Γαμώτο, κι εγώ έλεγα οτι σ' άρεσε το κομμάτι, χαχαχα! XD\n23 Δεκεμβρίου 2011 - 12:06 π.μ.\nΕ, εντάξει, είναι κάπως too much για μένα.\nΜα ναι, λέω κι εγώ... :)\n23 Δεκεμβρίου 2011 - 11:01 μ.μ.


Ύδρα η πατρίδα της ψυχής μου: Η φλόγα των Special Olympics στην Ύδρα\nΤην σκυτάλη φιλοξενίας των Special Olympics από τις Σπέτσες παράλαβε η Ύδρα στις 12:00.\nΕκείνη την ώρα, το δελφίνι έφερε στο νησί τη φλόγα των Special Olympics. Την αντιπροσωπία υποδέχθηκαν οι αρχές του τόπου. Ο δήμαρχος κ. Α. Κοτρώνης καλοσώρισε του αθλητές στην Ύδρα και αναφέρθηκε στη φιλοσοφία των special olympics καθώς και στους σκοπούς και τους στόχους της διοργάνωσης.\nΤους αθλητές συνόδευσαν αντιπροσωπεία των Υδραίων Μπουρλοτιέρηδων, κρατώντας τη σημαία της Ύδρας ενώ το χορευτικό συγκρότημα του Ναυτικού Ομίλου χόρεψε παραδοσιακούς χορούς για τους αθλητές.\nΗ φλόγα (και η αντιπροσωπεία) αφού φώτισαν με το φως των παραολυμπιακών το νησί της Ύδρας αναχώρησαν στις 14:00 για τον επόμενο σταθμό , τον Πόρο πριν καταλήξουν την Αίγινα, ολοκληρώνοντας τη διαδρομή στο Σαρωνικό.\nΑναρτήθηκε από ΣΟΦΙΑ ΜΩΡΕΣ στις 7:02 π.μ.


Λήξη συναγερμού στην Ουάσινγκτον\nΠρώτη καταχώρηση: Πέμπτη, 3 Οκτωβρίου 2013, 21:44\nΑναστάτωση επικράτησε στο κέντρο της Ουάσινγκτον, όταν ακούστηκαν πυροβολισμοί έξω από το κτήριο του Καπιτωλίου. Λίγο μετά τη 1.00 τα ξημερώματα (ώρα Ελλάδος) η αστυνομία ανακοίνωσε πως μία γυναίκα είναι νεκρή.\nΕιδικότερα, περιπολικά της Αστυνομίας, άνδρες του FBI ακόμα και μέλη των ειδικών δυνάμεων του στρατού απέκλεισαν άμεσα την ευρύτερη περιοχή. O πρόεδρος των Η.Π.Α., Barack Obama, ενημερώθηκε σχεδόν από την πρώτη στιγμή για τις εξελίξεις.\nΣύμφωνα με επίσημη ενημέρωση της Αστυνομίας που πραγματοποιήθηκε στις 15.00 το μεσημέρι, τοπική ώρα ανατολικής ακτής Η.Π.Α. (22.00 το βράδυ, ώρα Ελλάδος), το συγκεκριμένο περιστατικό χαρακτηρίστηκε μεμονωμένο και δεν συνδέεται με την τρομοκρατία.\nΌπως μετέδωσαν τα αμερικανικά τηλεοπτικά δίκτυα, όλα ξεκίνησαν ύστερα από την καταδίωξη ενός μαύρου οχήματος, του οποίου η οδηγός δεν συμμορφώθηκε με τις υποδείξεις αστυνομικών και ανέπτυξε ταχύτητα σε μια προσπάθεια να αποφύγει έλεγχο. Νωρίτερα, είχε πέσει πάνω σε «οδόφραγμα», το οποίο βρισκόταν περιμετρικά του Λευκού Οίκου.\nΚατά τη διάρκεια της καταδίωξης, το αυτοκίνητο συγκρούστηκε με περιπολικό, με αποτέλεσμα να ακινητοποιηθεί πολύ κοντά στην είσοδο του Καπιτωλίου. Αυτόπτες μάρτυρες δήλωσαν στο αμερικανικό τηλεοπτικό δίκτυο CNN, πως αστυνομικοί άνοιξαν πυρ κατά του ακινητοποιημένου οχήματος. Η Μυστική Υπηρεσία προσπάθησε να σταματήσει το αυτοκίνητο αυτό και «ερρίφθησαν βολές», είπε ο επικεφαλής της αστυνομίας του Καπιτωλίου, Κιμ Ντάιν, σε συνέντευξη Τύπου.\nΣύμφωνα με άρθρο της βρετανικής εφημερίδας «dailymail», η οδηγός είναι νεκρή, ενώ πηγή μέσα από το FBI επιβεβαίωσε την πληροφορία για την ύπαρξη ενός μωρού, 18 μηνών, στο πίσω κάθισμα του αυτοκινήτου. Πρόκειται για μια γυναίκα, 34 ετών, από το Κονέκτικατ των Η.Π.Α.. Η Αστυνομία επιβεβαίωσε τον θάνατό της λίγο μετά τη 1.00 τα ξημερώματα - ώρα Ελλάδος.\n(Το περιπολικό πάνω στο οποίο έπεσε το όχημα)\nΓερουσιαστές έκαναν λόγο για έξι ή επτά πυροβολισμούς. Παράλληλα, ανέφεραν πως είδαν ένα όχημα να έχει ακινητοποιηθεί μπροστά στην είσοδο του κτηρίου.\n«Άκουσα πυροβολισμούς. Μας είπαν να πέσουμε κάτω», τόνισε σε δήλωσή του στην αμερικανική εφημερίδα «The New York Times» ο γερουσιαστής των Δημοκρατικών, Bob Casey.\nΔηλώσεις του Δημοκρατικού γερουσιαστή Sherrod Brown...\nΔιεκόπη η συνεδρίαση της Γερουσίας...\n«Κλειδώστε τις πόρτες - Μείνετε μακριά από τα παράθυρα»\nΤο Αssociated Press μετέδωσε πως ένας αστυνομικός, ο οποίος εργάζεται ως φρουρός στο Καπιτώλιο, τραυματίστηκε και μεταφέρθηκε με ελικόπτερο στο νοσοκομείο.\nΑρχικά, υπήρχαν πληροφορίες πως πολίτες είχαν τραυματιστεί επίσης, ωστόσο κάτι τέτοιο δεν επιβεβαιώθηκε.\nΜετά τους πυροβολισμούς ορισμένα από τα γραφεία των κτηριακών εγκαταστάσεων έκλεισαν με οδηγία που εστάλη μέσω ηλεκτρονικού ταχυδρομείου, ενώ επικράτησε πανικός.\nΕικόνες από τα μεγαλύτερα αμερικανικά τηλεοπτικά δίκτυα έδειχναν ανθρώπους να τρέχουν να κρυφτούν και αστυνομικούς με όπλα στα χέρια να παίρνουν θέσεις μάχης σε κεντρικά σημεία του χώρου.\nΣύμφωνα με την αστυνομία του Καπιτωλίου, οι πυροβολισμοί σημειώθηκαν στη 2η Οδό και στη Λεωφόρο Συντάγματος (Constitution). Ανάμεσα στις οδικές αρτηρίες που παρέμειναν κλειστές για αρκετή ώρα ήταν και η Λεωφόρος Πενσυλβάνια, η οποία περνά μπροστά από τον Λευκό Οίκο.\nΌπως μετέδωσε το CNN, στις 14.28 το μεσημέρι, τοπική ώρα ανατολικής ακτής Η.Π.Α. (20.28 το βράδυ, ώρα Ελλάδος) δόθηκε εντολή σε δημοσιογράφους, υπαλλήλους και τουρίστες να αναζητήσουν ασφαλές καταφύγιο.\n«Πυροβολισμοί αναφέρθηκαν στο Καπιτώλιο. Καλούμε όσους βρίσκονται στα κτήρια να βρουν ασφαλές καταφύγιο. Κλείστε, ασφαλίστε και παραμείνετε μακριά από εξωτερικές θύρες και παράθυρα. Δεν θα επιτραπεί σε κανέναν η είσοδος ή η έξοδος από τις εγκαταστάσεις», επισημαίνεται στο μήνυμα που εστάλη στα e-mails των εργαζομένων.\nΗ μεταφορά του τραυματισμένου αστυνομικού...\nΑυξήθηκαν τα μέτρα ασφαλείας στον Λευκό Οίκο...\nΕπιμέλεια: Μάριος Βελέντζας - Μυρτώ Τσάβαλου\nΤελευταία ενημέρωση: Παρασκευή, 4 Οκτωβρίου 2013, 01:39


THIVA POST: Παγκόσμια Ημέρα Υγείας\nΟ Π.Ο.Υ. με το θέμα αυτό θέλει να ευαισθητοποιήσει και να θέσει σε εγρήγορση κοινό και ειδικούς για την καλύτερη δυνατή θωράκιση της ατομικής και δημόσιας υγείας, διαπιστώνοντας ότι κατά τα τελευταία χρόνια μέσω ορισμένων διαβιβαστών, κυρίως κουνουπιών, πολλές μολυσματικές νόσοι (ελονοσία, δάγγειος πυρετός και άλλες ) άρχισαν να εμφανίζονται και να προκαλούν προβλήματα σε χώρες όπου μέχρι πρόσφατα ήταν άγνωστες\nΒασικές αιτίες για την εξάπλωση αυτών των ασθενειών είναι η κλιματική αλλαγή, το παγκόσμιο εμπόριο καθώς και οι μετακινήσεις εν γένει.\nΗ Ελλάδα κηρύχθηκε «ελεύθερη ελονοσίας» από τον Π.Ο.Υ. το 1974, ωστόσο τα τελευταία τέσσερα χρόνια εμφανίστηκαν κρούσματα ελονοσίας από Plasmodium vivax με ενδείξεις εγχώριας μετάδοσης.\nΟι μέχρι σήμερα αναληφθείσες δράσεις καταπολέμησης των κουνουπιών και η ενημέρωση και ευαισθητοποίηση των πολιτών καθώς και άλλες προληπτικές δράσεις εστιασμένες σε περιοχές με ενδείξεις μετάδοσης της νόσου της ελονοσίας είχαν θετικά αποτελέσματα.\nΤα προγράμματα καταπολέμησης των κουνουπιών που αποσκοπούν στην αποφυγή της επανεγκατάστασης της ελονοσίας στην χώρα μας έχουν ως αποτέλεσμα και τον έλεγχο της λοίμωξης από τον ιό του Δυτικού Νείλου καθώς και οι δύο ασθένειες μεταδίδονται διαμέσου νυγμού από μολυσμένα κουνούπια.\nΗ έγκαιρη ανίχνευση και η κατάλληλη θεραπεία των κρουσμάτων σε συνδυασμό με την έγκαιρη εφαρμογή των κατάλληλων ολοκληρωμένων προγραμμάτων καταπολέμησης κουνουπιών αποτελούν θεμελιώδεις δράσεις της στρατηγικής Δημόσιας Υγείας για την αντιμετώπιση της ελονοσίας και της λοίμωξης από τον ιό του Δυτικού Νείλου. Συγχρόνως όμως απαιτούνται τα ακόλουθα βασικά ατομικά μέτρα προφύλαξης που πρέπει να λαμβάνει καθένας με σκοπό την πρόληψη ασθενειών που μεταδίδονται από τα κουνούπια:\n Κατάλληλα ενδύματα, όπως μακριά μανίκια και παντελόνια. Πιο αποτελεσματικά είναι τα φαρδιά και ανοιχτόχρωμα ρούχα\n Χρήση ανεμιστήρων ή κλιματιστικών. Ο δροσερός αέρας μειώνει την δραστηριότητα των κουνουπιών αλλά δεν τα σκοτώνει. Η χρήση ανεμιστήρων (ιδίως οροφής) δυσχεραίνει την προσέγγιση εντόμων.\n Χρήση εντομοαπωθητικών στο ακάλυπτο δέρμα και πάνω από τα ρούχα.\n Αντι-κουνουπικά πλέγματα (σήτες) σε παράθυρα, φεγγίτες και αεραγωγούς τζακιού.\n Χρήση εντομοκτόνων στον αέρα. Τα εντομοκτόνα δεν πρέπει να εφαρμόζονται στο δέρμα.\n Απομάκρυνση του στάσιμου νερού από λεκάνες, γλάστρες, παλιά λάστιχα, υδρορροές και άλλα μέρη του κήπου, ώστε να μην έχουν πρόσβαση τα κουνούπια σε λιμνάζοντα νερά που αποτελούν σημεία εναπόθεσης των αυγών τους.\n Χρήση λαμπτήρων κίτρινου χρώματος για τον φωτισμό των εξωτερικών χώρων.\n Κούρεμα γρασιδιού, θάμνων, φυλλωσιών (σημεία που βρίσκουν καταφύγιο τα κουνούπια).\n Πότισμα κατά προτίμηση τις πρωινές ώρες.\nΗ ενημέρωση και ευαισθητοποίηση του κοινού για το θέμα αυτό και η λεπτομερής εφαρμογή των μέτρων πρόληψης πρέπει να είναι διαρκής για την προστασία της ατομικής και δημόσιας υγείας .\nΑναρτήθηκε από Thivapost στις 21:18


Μίγμα ελαίων για Κυτταρίτιδα - HerbStore - Βότανα, Φυτικά προϊόντα υγείας\nΣυσκευασία 50ml (είτε 100ml, 200ml, 500ml & 1Ltr) που περιέχει Mίγμα ελαίων για κυτταρίτιδα.\nΤο Mίγμα ελαίων για κυτταρίτιδα που θα βρείτε στο Herbstore.gr είναι 100% καθαρό και επεξεργασμένο με χλωρά βότανα, ενώ στις προαναφερόμενες συσκευασίες είναι ιδιαίτερα πρακτικό καθώς και πολύ οικονομικό.\nΤο Mίγμα ελαίων για κυτταρίτιδα, όπως και όλα τα έλαια βάσης που κάνουμε, γίνονται με extra παρθένο ελαιόλαδο το οποίο επεξεργάζεται με τα βότανα μας, που είναι σε χλωρή μορφή. Βάσει ερευνών έχει διαπιστωθεί ότι όταν τα έλαια βάσης γίνονται με χλωρά βότανα (όπως τα δικά μας) αποδίδουν το 100% των ιδιοτήτων που μπορούν να δώσουν, σε αντίθεση με τα λάδια του εμπορίου που γίνονται με αποξηραμένα βότανα και αποδίδουν μόλις το 50%!\nΤο Mίγμα ελαίων για κυτταρίτιδα περιέχει από έλαια βάσης κισσό, θούγια, λάιμ, ιπποκαστανέα και δεντρολίβανο, ενώ απο αιθέρια έλαια έχει άρκευθο, μαύρο πιπέρι, τζίντζερ, γκρέιπφρουτ και θούγια. Μια πρωτοποριακή σύνθεση, 100% φυτική, χωρίς καμία πρόσμιξη, με πολύ ευχάριστο άρωμα, λόγω των αιθερίων ελαίων και απίστευτα αποτελεσματική. Βοηθάει να εξαλίψουμε την όψη "πορτοκαλιού" ενώ ταυτόχρονα μας βοηθάει να μειώσουμε αισθητά τους πόντους της περιφέρειας μας. Το χρησιμοποιούμε καθημέρινα, όσες περισσότερες φορές μπορούμε για πιο άμεσα αποτελέσματα, χωρίς να έχουμε καμία επιφύλαξη, διότι δεν περιέχει τίποτε χημικό και δεν έχει καμία απολύτως παρενέργεια!\nΓια να έχουμε πιο άμεσα και ακόμη καλύτερα αποτελέσματα, μειώνουμε τις περιττές θερμίδες των "έτοιμων" φαγητών και της ζάχαρης, ενώ προσπαθούμε να εντάξουμε όσο περισσότερο μπορούμε τον αθλητισμό στη ζωή μας!


Όταν ο Τραμπ «σκοτώνει» τους υφιστάμενούς του – Χυμα στο κυμα\nΟ Τζον Μπόλτον αποτελεί τον τελευταίο σύμβουλο του Αμερικανού προέδρου που είδε την πόρτα την εξόδου από τον Λευκό Οίκο. Έρχεται να προστεθεί σε μια μακρά λίστα αξιωματούχων που ο Τραμπ απηύθυνε την εμβληματική του ατάκα, «απολύεσαι!».\nΜε ένα του tweet, ο Πρόεδρος Τραμπ ανακοίνωσε ότι «πληροφόρησε τον Τζον Μπόλτον πως ο Λευκός Οίκος δεν χρειάζεται πλέον τις υπηρεσίες του. Διαφώνησα έντονα με πολλές από τις προτάσεις του, όπως και άλλοι στην Κυβέρνηση».\nΟ Τζόν Μπόλτον, ένα από τα «γεράκια» της αμερικανικής εξωτερικής πολιτικής και από τους μεγαλύτερους «κλακαδόρους» της εισβολής στο Ιράκ, ξάφνιασε πολλούς όταν ανέλαβε την θέση του συμβούλου Εθνικής Ασφαλείας του Ντόναλντ Τραμπ. Αποτέλεσε μια τόσο ακραία, ανορθολογική φιλοπόλεμη φωνή που κατά την πρώτη θητεία του Τζορτζ Μπους του νεότερου, που ακόμα και η ρεπουμπλικανική Γερουσία είχε αρνηθεί να επικυρώσει τον διορισμό του ως ειδικού απεσταλμένου των ΗΠΑ στον ΟΗΕ, με τον τότε Αμερικανό πρόεδρο να καταφεύγει σε παράνομα μέσα προκειμένου να καταφέρει να τον διορίσει.\nΠαρά μια σχετικά καλή αρχή στις μεταξύ τους σχέσεις, εστιασμένη στην προσπάθεια των ΗΠΑ να ανατρέψουν τον πρόεδρο της Βενεζουέλας, Μαδούρο, οι διαντιδράσεις των δύο αντρών, όταν έγινε σαφές πως η βενεζολάνικη αντιπολίτευση δεν θα μπορέσει να παραδώσει τα υπεσχεθέντα, άρχιζαν να επιδεινώνονται ραγδαία. Ο νεοσυντηρητικός επεμβατισμός του Μπόλτον δεν έδειχνε να εντυπωσιάζει τον Τραμπ, ο οποίος εκλέχθηκε σε μια πλατφόρμα απόρριψης αυτής της μορφής εξωτερικής πολιτικής.\nΕν τέλει, τίποτα δεν θύμιζε μια παραδοσιακή σχέση προέδρου και συμβούλου. Σε επίσκεψη του Ιρλανδού πρωθυπουργού Λίο Βαράντκαρ στον Λευκό Οίκο, ο Τραμπ δεν έλειψε να χλευάσει τον Μπόλτον, καθώς όταν αναφέρθηκε η Ιρλανδία, γύρισε και του είπε, «είναι αυτή μια από τις χώρες που θέλεις να εισβάλεις, Τζον;». Τα γέλια που ακολούθησαν, ήταν ιδιαίτερα βεβιασμένα.\nΌλα τα παραπάνω όμως δεν αποτελούν ένα μεμονωμένο περιστατικό. Η κυβέρνηση Τραμπ έχει κλονιστεί από υψηλού επιπέδου αποχωρήσεις.\nΑυτοί είναι όλοι οι υψηλού επιπέδου αξιωματούχοι που έχουν απολυθεί από τον Αμερικανό πρόεδρο.\nJohn Bolton – Σύμβουλος Εθνικής Ασφαλείας\nΕνώ ο Τραμπ υποστήριξε ότι ο Μπόλτον είχε ήδη απομακρυνθεί μετά από το αίτημά του, ο τελευταίος τουίταρε σε γνωστό παρουσιαστή τηλεοπτικού σόου της καλωδιακής τηλεόρασης πως “Προσφέρθηκα να παραιτηθώ χθες το βράδυ και ο Πρόεδρος είπε:” Ας μιλήσουμε αύριο”, διαψεύδοντας τον πρώην «εργοδότη» του.\nΟι New York Times ανέφεραν την Κυριακή ότι η Μπόλτον ήταν η «ηγετική φωνή» που έφερε αντίσταση στην ιδέα του Τραμπ να καλέσει τους Ταλιμπάν στο Camp David για διαπραγματεύσεις σε μια προσπάθεια να τερματιστεί ο πόλεμος στο Αφγανιστάν.\nRex Tillerson, υπουργός Εξωτερικών – 13 Μαρτίου 2018\nΟ Πρόεδρος Τραμπ ανακοίνωσε στο Twitter ότι ο υπουργός Εξωτερικών του εγκαταλείπει τη θέση του και αντικαταστάθηκε από τον διευθυντή της CIA Μάικ Πομπέο.\nΗ αντικατάσταση συνέβη κατά τη διάρκεια μιας ιδιαίτερα ευαίσθητης διπλωματικής περιόδου, με την αρχική συμφωνία για απευθείας συνομιλίες με τη Βόρεια Κορέα μόλις να έχει κλείσει.\nΟ κ. Tillerson διαφωνούσε με ορισμένες πολιτικές του προέδρου, συμπεριλαμβανομένης της πρότασής του για επιβολή δασμών στις εισαγωγές χάλυβα και αλουμινίου.\nΟ Αμερικανός πρόεδρος, πίστευε ότι οι απόψεις του Τίλερσον ήταν «πολύ κατεστημένες», σύμφωνα με δημοσιεύματα των αμερικανικών ΜΜΕ.\nJames Comey, διευθυντής του FBI – 9 Μαΐου 2017\nΟ κ. Comey διαδραμάτισε ένα δραματικό και αμφιλεγόμενο ρόλο στην τελική φάση των εκλογών, όταν ανακοίνωσε, μια εβδομάδα πριν από την ψηφοφορία, ότι το FBI είχε ανοίξει ξανά τον φάκελο της έρευνας σχετικά με τον server ηλεκτρονικού ταχυδρομείου της Χίλαρι Κλίντον.\nΕπικρίθηκε πρώτα από τους Δημοκρατικούς για το χρόνο που επέλεξε να κάνει την ανακοίνωση του, στη συνέχεια από τους Ρεπουμπλικάνους όταν δήλωσε μια εβδομάδα αργότερα ότι δεν θα ασκηθούν κατηγορίες.\nΟ πρόεδρος δεν εκτίμησε τις υπηρεσίες του, καθώς ο διευθυντής του FBI διέταξε έρευνα σχετικά με τους ισχυρισμούς για δεσμούς μεταξύ της προεκλογικής εκστρατείας του Τραμπ και της Ρωσίας.\nPreet Bharara, ομοσπονδιακός εισαγγελέας της Νέας Υόρκης – 11 Μαρτίου 2017\nΔεν είναι ασυνήθιστο να αντικαθίστανται οι εισαγγελείς που έχουν οριστεί από την προηγούμενη κυβέρνηση, καθώς ο Λευκός Οίκος αλλάζει τα χέρια, αλλά στον Preet Bharara, που έχαιρε ευρείας εκτίμησης, είχαν δοθεί διαβεβαιώσεις πως θα παραμείνει στην θέση του.\nΚατά τη στιγμή της απομάκρυνσής του, είχε υπό την εποπτεία του αρκετές περιπτώσεις υψηλού προφίλ, συμπεριλαμβανομένων των ισχυρισμών για σεξουαλική παρενόχληση στο αγαπημένο κανάλι του Τραμπ, το Fox News.\nSally Yates, γενικός εισαγγελέας – 31 Ιανουαρίου 2017\nO πρόεδρος εκδίωξε τη Sally Yates αφού αμφισβήτησε τη νομιμότητα της ταξιδιωτικής απαγόρευσης του κ. Τραμπ προς επτά μουσουλμανικές χώρες.\nΗ κ. Yates, που διορίστηκε από τον Μπαράκ Ομπάμα, πίστευε ότι η απαγόρευση αποτελούσε αντισυνταγματική διάκριση σε βάρος των μουσουλμάνων και διέταξε τους δικηγόρους του υπουργείου Δικαιοσύνης να μην εφαρμόσουν την εκτελεστική εντολή του προέδρου.\nAndrew McCabe, αναπληρωτής διευθυντής του FBI – 29 Ιανουαρίου 2018\nΟ Andrew McCabe παραιτήθηκε από αναπληρωτής διευθυντή του FBI, όπου υπηρέτησε υπό τον σημερινό διευθυντή κ. Christopher Wray και τον πρώην διευθυντή του FBI James Comey.\nΑναφέρθηκε ότι αναγκάστηκε να αποχωρήσει πριν από την ημερομηνία συνταξιοδότησής του το Μάρτιο, σύμφωνα με το CBS News. Η παραίτησή του ήρθε μια εβδομάδα μετά από μια δημοσίευση που ανέφερε πως ο Τραμπ ήθελε να τον δει να αποχωρεί.\nΟ εισαγγελέας έχει αντιμετωπίσει επανειλημμένες επικρίσεις από τον Πρόεδρο, ο οποίος ισχυρίζεται ότι οι δεσμοί του με τους Δημοκρατικούς τον καθιστούν μη αμερόληπτο στην έρευνα του FBI για πιθανή ανάμειξη της Ρωσίας με την προεκλογική καμπάνια του Τραμπ.\nΗ σύζυγός του, Jill McCabe, διεξήγαγε μια αποτυχημένη προεκλογική καμπάνια με το κόμμα των Δημοκρατικών για μια έδρα στην Γερουσία της Βιρτζίνια το 2015, κατά τη διάρκεια της οποίας έλαβε 500.000 δολάρια από μια πολιτική ομάδα δράσης προσκείμενη στη Χίλαρι Κλίντον.\nCategories:\tΚοσμος\t/ by admin September 12, 2019


Day: 17 Ιανουαρίου, 2020\nΜια ιδιαίτερα περίεργη είδηση μεταδίδουν τουρκικά μέσα ενημέρωσης. Σύμφωνα με αυτά, η ομάδα χάκερ Anka Neferler υποστηρίζει ότι χάκαρε τις ελληνικές ιστοσελίδες, ανάμεσα στις οποίες της ΕΥΠ, της ελληνικής βουλής, του υπουργείου Εξωτερικών, του χρηματιστηρίου, του υπουργείου Οικονομικών κ.α. Την…\nΑλλάζουν όλα με τις ταμειακές μηχανές…\nΤέλος εποχής” για χιλιάδες ταμειακές μηχανές. Την απόσυρσή τους αποφάσισε η Ανεξάρτητη Αρχή Δημοσίων Εσόδων (ΑΑΔΕ). Αναλυτικές λεπτομέρειες και καταληκτικές προθεσμίες ανακοίνωσε η Αρχή, Πρόκειται για ταμειακές μηχανές που έχουν λάβει άδειες καταλληλότητας με τις ΠΟΛ. 1234/2002 και 1135/2005 από…\nία νέα εποχή αρχίζει στο Χαλάνδρι. Ο δήμος τοποθετεί ψηφιακή σήμανση σε όλους τους κάδους απορριμμάτων της πόλης, έτσι ώστε να μπορούν οι πολίτες να ενημερώνονται αυτόματα και πλήρως για το ποια αντικείμενα μπορεί να δεχτεί ο καθένας ανάλογα με το χρώμα του.…\nΗ Αθήνα διεκδικεί τον τίτλο του καλύτερου προορισμού της Ευρώπης για το 2020\nΣτον διαγωνισμό για την ανάδειξη του καλύτερου προορισμού της Ευρώπης για το 2020, που έχει ξεκινήσει και θα διαρκέσει έως τις 5 Φεβρουαρίου, η Αθήνα καλείται να συναγωνιστεί ακόμα 19 υποψηφιότητες, κάποιες ιδιαίτερα δυνατές όπως η Ρώμη, το Παρίσι, το Βερολίνο, η Μαδρίτη. Ο διαγωνισμός διοργανώνεται από τον οργανισμό European Best…


15 Ιουλ, 2020 Τελευταία ενημέρωση 02:30, 15 Ιουλ 2020\nΌχι δημόσιες σχέσεις αλλά δικαιοσύνη!\nΤα φίλα προσκείμενα ΜΜΕ με προφανή σκοπό να επηρεάσουν έμμεσα τον διαιτητή Χαράλαμπο Καλογερόπουλο που θα σφυρίξει απόψε στο Περιστέρι έχει βάλει εδώ και λίγα 24ωρα ο ΠΑΟΚ.\nΚρασάκης:«Μαγεία να προσφέρεις και στο polo του ΓΣΠ»\n«Ασχολήθηκα με την Υδατοσφαίριση του Γ.Σ.Π. γιατί είδα ένα τμήμα νοικοκυρεμένο και με προοπτική». Ο Γιώργος Κρασάκης (αριστερά στη φωτό), υπεύθυνος των Ακαδημιών της Κολύμβησης που εδώ και μία εβδομάδα είναι και ο υπεύθυνος των Ακαδημιών της Υδατοσφαίρισης του «Επίσημου Πρεσβευτή της πόλης του Περιστερίου» μιλάει στο peristerisports.\nΑπό το κολύμπι βρέθηκες και στην υδατοσφαίριση … πιστεύεις ότι αυτά τα δύο πάνε μαζί?\nΕίναι ο απόλυτος συνδυασμός για να πετύχεις στην Υδατοσφαίριση… Ποτέ μου δεν δήλωσα ότι είμαι παίχτης του WaterPolo, είχα την ευκαιρία όμως στην αθλητική μου καριέρα να παίξω και λίγο πόλο! Αυτό που κάνω στον Γ.Σ.Π. είναι, παράλληλα με τις βασικές αρχές της Υδατοσφαίρισης , να μαθαίνω τα αγοράκια που ξεκινούν στο WaterPolo να κολυμπούν σωστά. Και η ερώτησή σου είναι πολλή σωστή γιατί μου δίνει και την ευκαιρία να τοποθετηθώ πάνω στο αιώνιο δίλλημα «Κολύμπι ή WaterPolo?». Και η απάντηση είναι απλή και ισχύει για όλα τα αθλήματα. Το κάθε παιδί θα πρέπει να ασχοληθεί με το άθλημα που του ταιριάζει, που του αρέσει και τελικά να κάνει αυτό που αγαπά! Στην αρχή η πρόταση που δέχτηκα από την Υδατοσφαίριση για να συνδράμω στην ανάπτυξη και των δικών τους ακαδημιών με ξάφνιασε. Δεν σου κρύβω ότι αιφνιδιάστηκα. Στην Ελλάδα υπάρχει ένα τεράστιο ταμπού που αγκαλιάζει τον υγρό στίβο. Οι περισσότεροι Σύλλογοι που δραστηριοποιούνται και στο κολύμπι και στο waterpolo, συχνά υψώνουν τοίχος άρνησης στο να «περάσουν» αθλητές τους από την κολύμβηση στην υδατοσφαίριση. Προτιμούν να πάει ο αθλητής τους σε ένα άλλο άθλημα εκτός νερού παρά να γίνει παίχτης της Υδατοσφαίρισης. Και αυτό δεν είναι μόνο Ελληνικό φαινόμενο… Συμβαίνει στον υδάτινο στίβο σε όλο τον κόσμο. Φαντάζεσαι λοιπόν πόσο καινοτόμο είναι, ένας ενεργός προπονητής κολύμβησης και υπεύθυνος Ακαδημιών να είναι ταυτόχρονα και αυτός που μαθαίνει, σε διαφορετική ώρα, τα πρώτα βήματα στα παιδάκια της Υδατοσφαίρισης μέσα στον ίδιο Σύλλογο. Αυτό όμως θέλουμε στον Γ.Σ.Π.! Την ποιοτική διαφορά … το καινούργιο! Όταν κουνάς τα χεράκια και τα ποδαράκια σου στο νερό … δημιουργείς κυματάκια και δείχνεις ότι δουλεύεις ! Θα πρέπει λοιπόν να ταράξουμε τα νερά εάν θέλουμε να πάμε μπροστά!\nΗ σχέση σου με το υπόλοιπο Team της Υδατοσφαίρισης?\nΗ μαγεία στον Γ.Σ.Π. είναι ότι όπου και να βρεθείς, από το μπάσκετ μέχρι και την κολύμβηση και το waterpolo, είσαι κομμάτι του Συλλόγου! Για μένα είναι μαγεία να προσφέρω και στο πόλο εκτός από την κολύμβηση. Η χρονική περίοδος προσαρμογής που χρειάστηκα ήταν λίγα λεπτά. Είχαν γίνει οι συζητήσεις με τον Αρσένη Μαρούλη (Α΄ Προπονητή της Υδατοσφαίρισης του Γ.Σ.Π.) και είχαμε συμφωνήσει για το προπονητικό πλάνο, με τον Γιάννη Φέγγο ( Έφορο Ακαδημιών Υδατοσφαίρισης) μιλάμε καθημερινά ούτως η άλλως από την αρχή της σαιζόν και γνώριζα πολύ καλά τα «θέλω» και τους στόχους του για το τμήμα. Παράλληλα με τον Φίλιππο Κότση (Πρόεδρο του Γ.Σ.Π.) είχαμε μιλήσει για την φιλοσοφία που έχει ο Σύλλογος ώστε τα παιδιά μας να έχουν την ευκαιρία να γνωρίσουν όλα τα αθλήματα με τα οποία δραστηριοποιούμαστε σαν Γ.Σ.Π. Από την πρώτη κιόλας στιγμή που ανακοινώθηκε η συνεργασία μου με το τμήμα Υδατοσφαίρισης ο Μπάμπης Κλεωνάκος (Προπονητής Μίνι Παίδων) μου είπε ότι θα είναι δίπλα μου σε ότι χρειαστώ. Η συνεργασία μου με τον Μπάμπη είναι ίσως η πιο σημαντική μιας και το τμήμα του είναι η συνέχεια του δικού μου. Οπότε πρέπει να προγραμματίσουμε τις προπονήσεις έτσι ώστε τα παιδάκια που είναι τώρα σε μένα να πάρουν όλα εκείνα τα εφόδια για να συνεχίσουν την πορεία τους στην κατηγορία των Μίνι Παίδων με ευκολία. Είχα την ευκαιρία να γνωριστώ και με τον Βασίλη Καμάρη (Προπονητή Έφηβων και Παίδων) ο οποίος μέσα από την εμπειρία του έδωσε έναν καινούργιο ρυθμό και στο δικό του τμήμα. Πραγματικά χρειάστηκα λίγα λεπτά… αυτά που απαιτούνται για ένα καλωσόρισμα!\nΤώρα που ζεις το τμήμα της Υδατοσφαίρισης από «μέσα» τι βλέπεις?\nΒλέπω κέφι και όρεξη για δουλειά… βλέπω όλους όσους ασχολούμαστε με την Υδατοσφαίριση στο Περιστέρι, να ζούμε το ίδιο όνειρο για μία ομάδα που στο μέλλον θα πρωταγωνιστήσει στο χώρο του Ελληνικού WaterPolo. Αυτό το «διαφορετικό» το έβλεπα και πριν δεχτώ την πρόταση για την ένταξή μου στην ομάδα! Θα τολμούσα να πω ότι σε όλους αυτούς τους ανθρώπους που ασχολούνται με το WaterPolo του Γ.Σ.Π. το μάτι τους … γυαλίζει! Την κάθε τους κουβέντα, την επόμενη ημέρα την βλέπεις να γίνεται πράξη! Τώρα που έγινα ένα με αυτούς τους παθιασμένους της Υδατοσφαίρισης, βλέπω ότι γυαλίζει και το δικό μου μάτι! Η Υδατοσφαίριση έχει μεγάλη προοπτική στην πόλη μας και αυτό το πιστεύει και το στηρίζει με πάθος όλος ο Σύλλογος. Και το αληθινά εντυπωσιακό, που δεν το ζεις εύκολα στα ατομικά αθλήματα, είναι ότι το ίδιο βλέμμα πίστης και ενθουσιασμού έχουν και οι γονείς των αθλητών μας . Από τον γονιό του μικρότερου μέχρι και τον γονιό του μεγαλύτερου! Μιας και ασχολούμαι με μικρά παιδιά, θα έλεγα ότι νοιώθω σαν τον «Γιώργο στην πισίνα των Θαυμάτων»! Αυτός όμως είναι ο Γ.Σ.Π…. ένας σύλλογος που προσπαθεί να πραγματοποιήσει αθλητικά όνειρα.\nΠως βλέπεις την πορεία του Συλλόγου στα επόμενα χρόνια ?\nΟ Σύλλογος φάνηκε από την αρχή της φετινής σεζόν ότι κάνει ένα δυναμικό restart σε όλα τα τμήματά του. Είμαι σίγουρος ότι τόσο στο μπάσκετ όσο και στον υγρό στίβο θα έχουμε μεγάλες επιτυχίες στα χρόνια που έρχονται. Εκτιμώ ότι όταν δουλεύεις με στόχο και πλάνο και αγαπάς αυτό που κάνεις , οι επιτυχίες είναι μονόδρομος. Ο Φίλιππος, στην παρουσίαση της ομάδας του Μπάσκετ στο Δημαρχιακό μέγαρο, αναφέρθηκε στην μεγάλη τεχνογνωσία και εμπειρία που έχει αποκτήσει ο Γ.Σ.Π. μέσα από τα 45 χρόνια λειτουργίας του. Θα στηριχτούμε σε όλη αυτή την γνώση για να φέρουμε τα αποτελέσματα.\nΠάμε WaterPolo … Πάμε Γ.Σ.Π.?\nΣε αυτό είμαι απόλυτος ! Το όνομα του Γ.Σ.Π. αποτελεί μία εγγύηση για κάθε νέο παιδί που θέλει να ασχοληθεί με τον αθλητισμό στην πόλη του Περιστερίου. Ο χαρακτηρισμός που έχει δοθεί στον Σύλλογο ως «ο Επίσημος Πρεσβευτής της πόλης του Περιστερίου» προσθέτει σημαντικό βάρος τόσο στις φανέλες όσο και στα μαγιό μας ! Και είμαστε υποχρεωμένοι να τιμήσουμε αθλητές και πόλη! Πάμε Γ.Σ.Π. λοιπόν!\nΆφησε υποσχέσεις ο Ατρόμητος Κ17 με ΑΕΚ (1-1)\nKαλή αρχή στο πρωτάθλημα της Σούπερ Λίγκας έκανε σήμερα ο Ατρόμητος Κ17 ο οποίος μπορεί να μην κέρδισε την αντίστοιχη της ΑΕΚ (τελικό σκορ 1-1) στο γήπεδο του Ηφαίστου ωστόσο η εικόνα των παικτών του μέσα στον αγωνιστικό χώρο ήταν εξαιρετική.\nΜιλάμε για μια νέα ομάδα και πιο νεανική από τις υπόλοιπες της κατηγορίας, απόδειξη ο Βιταλιώτης που έχει γεννηθεί το 2000 που έχει πολύ μέλλον ενώ πρέπει να συνυπολογίσουμε ότι η ΑΕΚ έπαιξε κομπλέ αλλά ο Ατρόμητος στερήθηκε την παρουσία τριών βασικών του παικτών. Των Λώλου, Ιγμπινόμπα που είναι με την Εθνική Παίδων στην Ισλανδία και του τραυματία Μαρκουλάκη.\nΟι δύο ομάδες είχαν από ένα ημίχρονο, ο Ατρόμητος το πρώτο και η ΑΕΚ το δεύτερο. Κόντρα στη ροή του αγώνα οι φιλοξενούμενοι βρέθηκαν μπροστά στο σκορ αλλά ισοφάρισε στο 35’ ο Τριμμάτης με πέναλτι που κέρδισε ο Κακοσίμος. Στο διάστημα αυτό η ομάδα του Βασίλη Καλτσή είχε δύο δοκάρια με τους Δώση και Κοκοσίμο.\nΠολύ κόσμος στις κερκίδες του γηπέδου Ηφαίστου για ματς τέτοιου επιπέδου, ανάμεσα τους οι γνωστοί Βασίλης Τσάρτας, Ντανιέλ Μπατίστα, από τον Ολυμπιακό ο Ελευθεριάδης, από την ΑΕΚ ο Καραφέσκος καθώς και ο πρόεδρος του ΑΟ Μυκόνου Αλέξανδρος Κουκάς.\nΤον αγώνα ξεκίνησαν οι: Κιναλης,Αποστολου,Ασλανι,Ναζος, Βιταλιωτης, Χατζοβασιλακης,Ιμερι, Δοσης, Μοιρασγεντης ,Κακοσιμος, Τριμματης.. Έπαιξαν και οιΚιτσοπουλος,Ζαραφετας, Ζωης,Παναγιωτιδης.\n«Χ» τα Τζούνιορ, νίκη το Παμπαιδικό\nΜια ισοπαλία για τα Τζούνιορ και μια νίκη για το Παμπαιδικό ήταν ο απολογισμός των αγώνων που έδωσε σήμερα ο Ηρακλής. Αναλυτικά:\nΑ.Π.Ο ΗΡΑΚΛΗΣ ΠΕΡΙΣΤΕΡΙΟΥ ΤΜΗΜΑ JUNIOR ΑΓ. ΙΕΡΟΘΕΟΣ - ΗΡΑΚΛΗΣ ΠΕΡΙΣΤΕΡΟΥ 2-2\nΠλούσιο θέμα με 4 γκόλ είχαν την ευκαιρία να θαυμάσουν οι θεατές στην φιλική αναμέτρηση στο γήπεδο της χωράφας .\nΤο τελικό σκόρ 2-2 δεν αφήνει παραπονεμένους τους θεατές. Τα γκόλ του Ηρακλή πέτυχαν: ΧΑΛΙΜΟΥΡΔΑΣ ΜΙΧΑΛΗΣ και ΔΗΜΗΤΡΟΓΛΟΥ ΙΑΣΩΝ\nΑ.Π.Ο ΗΡΑΚΛΗΣ ΠΕΡΙΣΤΕΡΙΟΥ ΠΑΜΠΑΙΔΙΚΟ ΤΜΗΜΑ ΗΡΑΚΛΗΣ ΠΕΡΙΣΤΕΡΙΟΥ - ΑΜΙΛΛΑ ΠΕΡΙΣΤΕΡΙΟΥ 3-0\nΜε μία καλή εμφάνιση και νίκη με 3-0 ξεκίνησε τις επίσημες αγωνιστικές υποχρεώσεις του η ομάδα του παμπαιδικού τμήματος (ΦΩΤΟ) με αντίπαλο την αντίστοιχη ομάδα της Άμιλλας.\nΤα γκόλ για την ομάδα του Ηρακλή πέτυχαν: ΣΑΡΜΠΑΝΗΣ, ΠΕΤΡΟΧΕΙΛΟΣ, ΔΕΛΗΓΙΑΝΝΗΣ. Απέκρουσε πέναλτι ο ΚΑΝΑΒΑΚΗΣ Γ.\n«Γύπας» ο Ατρόμητος Κ12 με Αετό (4-0)\nΟ Ατρόμητος Κ12 (παιδιά που έχουν γεννηθεί το 2004) επικράτησε εύκολα σε φιλικό παιχνίδι του Αετού Κορυδαλλού με σκορ 4-0. Η ομάδα του Σωτήρη Ρίζου για μια ακόμη φορά έπαιξε εξαιρετικό ποδόσφαιρο.\nΟ Τσουχλαράκης άνοιξε το σκορ, από αυτογκόλ έγινε το 2-0 και ακολούθησαν δύο τέρματα από τους Τσαντίλα, Μητρόπουλο που διαμόρφωσαν το τελικό αποτέλεσμα.\nToν αγώνα ξεκίνησαν οι: ΡΙΠΗΣ - ΚΑΡΔΑΜΗΣ - ΔΕΣΙΠΡΗΣ - ΝΤΟΝΙΚΙΑΝ -ΚΟΥΦΟΠΟΥΛΟΣ - ΤΣΟΥΧΛΑΡΑΚΗΣ - ΜΗΤΡΟΠΟΥΛΟΣ - ΚΟΥΡΣΑΡΗΣ - ΤΣΑΝΤΙΛΑΣ - ΕΝΤΟΥ - ΑΝΤΑΛΗΣ.\nΔείτε φάσεις από τον αγώνα στο βίντεο που ετοίμασε για το peristeri sports o Νίκος Τσουχλαράκης.


1.343 επιδόματα σε νεκρούς\nΤρίτη 4 Φεβρουαρίου 2014 11:17\nΛαυράκι έβγαλε για το υπουργείο Εργασίας η αντιπαραβολή των στοιχείων από την έκθεση «ΗΛΙΟΣ» για τη συνταξιοδοτική δαπάνη στην Ελλάδα με αυτά του συστήματος «Αριάδνη» και του ΑΜΚΑ.\nΌπως ανακοίνωσε το υπουργείο, η σύγκριση των στοιχείων αποκάλυψε τις περιπτώσεις χορήγησης επιδομάτων σε 1.343 νεκρούς, τα στοιχεία των οποίων αποστέλλονται στις αρμόδιες υπηρεσίες για έλεγχο και άμεση αναστολή των πληρωμών. Από την έκθεση για τον Ιανουάριο του 2014 προέκυψε επίσης για τις συντάξεις ότι:\n• Το μέσο μηνιαίο εισόδημα από συντάξεις γήρατος ανέρχεται στα 941,59 ευρώ\nΩστόσο για την πλειοψηφία που εισπράττει μία κύρια σύνταξη, το ύψος της δεν ξεπερνά τα 649 ευρώ κατά μέσο όρο . Όπως προκύπτει η πλειοψηφία των κυρίων συντάξεων βρίσκεται στο εύρος 500-1000€ ενώ το 30% των κυρίων συντάξεων ξεπερνά τα 1.000€.\nΗ εξέλιξη της συνταξιοδοτικής δαπάνης από την 1η Ιουνίου 2013 που εκδόθηκε η\nπρώτη έκθεση του συστήματος «ΗΛΙΟΣ» έχει κυμανθεί ως εξής: Ιούνιος 2013 στα\n2.281.747.514,08 ευρώ, Ιούλιος 2013 στα 2.303.730.739,24 ευρώ, Αύγουστος 2013 στα 2.303.466.298,99 ευρώ, Σεπτέμβριος 2013 στα 2.303.432.953,73 ευρώ, Οκτώβριος 2013 στα 2.303.217.634,53 ευρώ, Νοέμβριος 2013 στα 2.297.302.338,20 ευρώ και Δεκέμβριος 2013 στα 2.298.147.449,59 ευρώ.\n• Ο συνολικός αριθμός των επιδοματούχων ανέρχεται σε 164.310\n• Ο συνολικός αριθμός των καταβαλλόμενων επιδομάτων ανέρχεται σε 173.045\n• Η συνολική μηνιαία δαπάνη για επιδόματα το μήνα Ιανουάριο ανέρχεται σε 55.442.812 ευρώ\nΣε δήλωσή του ο κ. Βρούτσης επεσήμανε\n«Το συνταξιοδοτικό σύστημα της χώρας μετατράπηκε σε λίγους μήνες σε ένα από τα πιο σύγχρονα στην Ευρώπη σε επίπεδο ελέγχου και ενημέρωσης των στοιχείων\nτου για τις συντάξεις, τα επιδόματα, τους συνταξιούχους και επιδοματούχους της. Ένα αξιόπιστο εργαλείο που παρακολουθούν πλέον σε μηνιαία βάση δημόσιοι και ιδιωτικοί επιστημονικοί φορείς. Χρειαζόταν μόνο σταθερή πολιτική βούληση και επιμονή σε συνδυασμό με τη σωστή αξιοποίηση των σύγχρονων εργαλείων των υπηρεσιών μας».


2010 World Series of Poker Day 37: O Dan Kelly κερδίζει WSOP βραχιόλι και ο Phil Gordon κερδίζει το Ante up For Africa | PokerNews\n2010 Ιούλιος 04 PokerNews Staff\nΗ Day 37 του World Series of Poker ήταν μία από τις τελευταίες πριν το main event ξεκινήσει τη Δευτέρα και είδαμε το Dan Kelly να κερδίζει το πρώτο του WSOP βραχιόλι, το Phil Gordon να παίρνει το Ante up for Africa και πολλά άλλα.\nΜετά από τέσσερις μέρες παιχνιδιού, ο Dan "djk123" Kelly πήρε $1,315,518 και ένα WSOP βραχιόλι για τη νίκη του στο πρώτο event αυτού του είδους.\nΤο σχέδιο του Kelly ήταν προφανές από το Σάββατο που έκατσε στο τραπέζια απέναντι στους πέντε αντιπάλους του. Ήταν πολύ δραστήριος και επιθετικός και το stack του μεγάλωνε συνεχώς καθώς αποχωρούσαν σιγά σιγά οι παίκτες. Πρώτος ήταν ο Eugene Katchalov, και τον ακολούθησαν οι Mikael Thuritz και Jason Somerville, με το event να φτάνει στα τρία άτομα.\nΣε εκείνο το σημείο, ο Frank Kassela προσπαθούσε για το τρίτο του βραχιόλι στη σειρά, αλλά η προσπάθειά του δεν ολοκληρώθηκε εξαιτίας οκτώ outs τα οποία τον έστειλαν στο cashier στην τρίτη θέση. Έτσι ο Kelly έμεινε με τον Shawn Buchanan τον οποίο άφησε εκτός συνέχειας κερδίζοντας έτσι το χρυσό βραχιόλι.\nΔείτε πως πήγε το τελικό τραπέζι στις WSOP live reporting σελίδες μας.\nΤο Σάββατο, 586 παίκτες γύρισαν στα τραπέζια από τους αρχικούς 3,844. Όταν τελείωσε η μέρα, μόλις 47 κυνηγούσαν ακόμα το WSOP βραχιόλι. Μπροστά είναι οι David Peters, Sean Prendiville, Matthew Schulte, Menhui Chadudhari και Dustin Sorrance-Bowman.\nΑκολουθήστε τη δράση της Day 3 στις WSOP live reporting σελίδες μας.\nΌταν ξεκίνησε το παιχνίδι το Σάββατο, φαινόταν ότι θα είναι ιστορική μέρα για το πόκερ καθώς ο Tom "durrrr" Dwan ήταν ο chip leader και είχε την ευκαιρία να κερδίσει το πρώτο του WSOP βραχιόλι και ο Phil Hellmuth κυνηγούσε το 12ο της καριέρας του. Κανένας τους δεν τα κατάφερε. Και οι δύο θα πρέπει να βρουν άλλη ευκαιρία.\nΟι εννιά παίκτες που θα παίξουν στο τελικό τραπέζια είναι οι Ludovic Lacay, που έχει 2.3 εκατομμύρια μάρκες, Daniel Alaei, Dmitry Steimak, Team PokerStars Pro Alexander Kravchenko, και με το μικρότερο stack, ο Migurel Prouix.\nΜείνετε συντονισμένοι στο τελικό τραπέζι μέσα από τις WSOP live reporting σελίδες μας.\nΠερίπου 75 από τους αρχικούς 1,941 παίκτες θα επιστρέψουν για τη Day 3 την Κυριακή και chip leader είναι ο James Mackey με πάνω από 1 εκατομμύριο μάρκες. Τον Mackey πλαισιώνουν οι Jon Turner, Dan Shak, Isaac Baron, Melanie Weisner, Court Harrington και Mike Wattel, που κατάφεραν να περάσουν στην επόμενη μέρα.\nΤο παιχνίδι θα συνεχιστεί την Κυριακή μέχρι να καταλήξουν σε νικητή. Μπορείτε να παρακολουθήσετε τη δράση στις WSOP live reporting σελίδες μας.\nΤο ετήσιο τέταρτο Ante Up for Africa Charity τουρνουά πόκερ έφτιαξε ένα prizepool στις $408,240. Δε γνωρίζουμε πόσα χρήματα δόθηκαν στη φιλανθρωπία, αλλά ξέρουμε ότι ο πρωταθλητής Phil Gordon χάρισε το 100% των κερδών του όπως έκανε και πέρσι όταν έφτασε στο τελικό τραπέζι.\nΟ Gordon ήταν κατακόκκινος από ντροπή μετά τη νίκη του. Κυρίως ήταν λόγω της Shannon Elizabeth που τον αγκάλιασε και τύλιξε τα πόδια της γύρω από τη μέση του.\n"Ξέρω ότι δε κέρδισα βραχιόλι, αλλά κάπως έτσι νιώθω," είπε ο Gordon χαρακτηριστικά μόλις τελείωσε το τουρνουά. Η Elizabeth εξέφρασε παρόμοια συναισθήματα.\n"Εύχομαι το υπόλοιπο WSOP μου να είχε πάει τόσο καλά όσο αυτό το τουρνουά," είπε η Elizabeth.\nΔείτε όλες τις εξελίξεις στις WSOP live reporting σελίδες μας.\nΤο PokerNews ήταν στο κόκκινο χαλί του Ante up for Africa και δείτε παρακάτω τις καλύτερες στιγμές.


Διαδικτυακά η 1η φάση του διαγωνισμού αστρονομίας “Αρίσταρχος” - ΓΛΥΦΑΔΑ WEB Διαδικτυακά η 1η φάση του διαγωνισμού αστρονομίας “Αρίσταρχος” - ΓΛΥΦΑΔΑ WEB\nHome > ΚΥΡΙΑ ΘΕΜΑΤΑ > Διαδικτυακά η 1η φάση του διαγωνισμού αστρονομίας “Αρίσταρχος”\nΔιαδικτυακά η 1η φάση του διαγωνισμού αστρονομίας “Αρίσταρχος”\nΑπό την Εταιρεία Αστρονομίας και Διαστήματος ανακοινώνεται ότι λόγω των έκτακτων υγειονομικών συνθηκών που επικρατούν στη χώρα εξαιτίας της covid-19, η 1η φάση «Αρίσταρχος» του 26ου Πανελληνίου Μαθητικού Διαγωνισμού Αστρονομίας και Διαστημικής θα διεξαχθεί διαδικτυακά το Σάββατο 12η Δεκεμβρίου και ώρα 9 π.μ.\nΤο μόνο που χρειάζεται να κάνουν οι μαθητές είναι να επισκεφτούν την ιστοσελίδα του Διαγωνισμού contest.astronomos.gr/.\nΕκεί θα βρουν ευκρινέστατα τον σύνδεσμο που θα τους παραπέμπει στην ιστοσελίδα των θεμάτων, ξεχωριστά για το Γυμνάσιο και για το Λύκειο, θα απαντήσουν στις ασκήσεις και στο τέλος, στην τελευταία καρτέλα, θα βάλουν το ονοματεπώνυμο και το email τους.\nΓΛΥΦΑΔΑ WEB: Εμείς είμαστε απόφοιτοι του Αρίσταρχου !\nItem Reviewed: Διαδικτυακά η 1η φάση του διαγωνισμού αστρονομίας “Αρίσταρχος” Rating: 5 Reviewed By: Glyfadaweb


Η Maria Dimitriou κοινοποίησε τη δημοσίευση του Nikos Pazaitis.\nΟ Nikos Pazaitis κοινοποίησε ένα σύνδεσμο\nhttp://www.tilestwra.com/meli-ke-kanela-ena-panischiro-farmako-pou-den-theloun-na-xeroume-i-giatri/ Είναι σίγουρο ότι οι φαρμακευτικέ...\nΕίναι σίγουρο ότι οι φαρμακευτικές εταιρείες και οι γιατροί δεν θα ήθελαν οι παρακάτω πληροφορίες να κάνουν τον γύρο του κόσμου. Έχει διαπιστωθεί ότι ένα μείγμα μελιού και κανέλας θεραπεύει τις περισσότερες ασθένειες. Οι επιστήμονες σήμερα δέχονται, επίσης, το μέλι ως «RamBan» (πολύ αποτελεσματικό) φάρμακο για όλα τα είδη ασθενειών. Το μέλι μπορεί να χρησιμοποιηθεί χωρίς παρενέργειες σε κάθε είδους ασθένειες. Μολονότι το μέλι είναι γλυκό, εάν ληφθεί στη σωστή δοσολογία ως φάρμακο, δεν βλάπτει ακόμα και τους διαβητικούς ασθενείς. Το «World News», ένα περιοδικό στον Καναδά, έχει δώσει τον ακόλουθο κατάλογο των ασθενειών που μπορεί να θεραπευτούν με μέλι και κανέλα, όπως έχει ερευνηθεί από δυτικούς επιστήμονες: Καρδιοπάθεια Κάντε μια πάστα από μέλι και κανέλα σε σκόνη, απλώστε την πάνω στο ψωμί, αντί για μαρμελάδα και να την τρώτε τακτικά για το πρόγευμα. Μειώνει τη χοληστερόλη στις αρτηρίες και σώζει από καρδιακή προσβολή. Επίσης όσοι είχαν ήδη μια καρδιακή προσβολή, αν κάνουν αυτή τη διαδικασία καθημερινά, θα τους βοηθήσει να μην ξαναπάθουν. Η τακτική χρήση της πιο πάνω διαδικασίας βοηθά στη σωστή λειτουργία της αναπνοής και δυναμώνει τους παλμούς της καρδιάς. Όσο μεγαλώνουμε, οι αρτηρίες και οι φλέβες χάνουν την ευελιξία τους και φράζουν. Το μέλι και η κανέλα αναζωογονούν τις αρτηρίες και τις φλέβες. Αρθρίτιδα Ασθενείς με αρθρίτιδα, μπορούν να λαμβάνουν καθημερινά, πρωί και βράδυ, ένα φλιτζάνι ζεστό νερό με δύο κουταλιές μέλι και ένα μικρό κουταλάκι του γλυκού σκόνη κανέλας. Εάν λαμβάνεται τακτικά, ακόμη και οι χρόνιες αρθρίτιδες μπορεί να θεραπευτούν. Σε μια πρόσφατη έρευνα που διεξήχθη στο Πανεπιστήμιο της Κοπεγχάγης, διαπιστώθηκε ότι όταν οι γιατροί φρόντιζαν τους ασθενείς τους με ένα μείγμα από μια κουταλιά της σούπας μέλι και μισό κουταλάκι του γλυκού κανέλα σε σκόνη πριν από το πρωινό, διαπίστωσαν ότι μέσα σε μια εβδομάδα, από τα 200 άτομα που είχαν υποστεί την φροντίδα, σχεδόν 73 ασθενείς είχαν εντελώς απαλλαγεί από τον πόνο και μέσα σε ένα μήνα, κυρίως όλοι οι ασθενείς που δεν μπορούσαν να περπατήσουν ή να μετακινηθούν, εξαιτίας της αρθρίτιδας, άρχισαν να περπατάνε χωρίς πόνο. Κυστίτιδα Πάρτε δύο κουταλιές της σούπας σκόνη κανέλας και ένα κουταλάκι του γλυκού μέλι σε ένα ποτήρι χλιαρό νερό και πιείτε το. Καταστρέφει τα μικρόβια στην ουροδόχο κύστη. Πονόδοντος Κάντε μια πάστα από ένα κουταλάκι του γλυκού κανέλα σε σκόνη και πέντε κουταλάκια του γλυκού μέλι και απλώστε την στο δόντι που σας πονάει. Μπορείτε να το απλώνετε τρεις φορές την ημέρα μέχρι το δόντι να σταματήσει να σας πονά. Χοληστερόλη Δύο κουταλιές της σούπας μέλι και τρία κουταλάκια του γλυκού κανέλα σε σκόνη, αναμιγμένα σε 456 γραμμάρια νερού τσαγιού, που χορηγείται σε έναν ασθενή χοληστερόλης, έδειξε ότι μειώνει το επίπεδο της χοληστερόλης στο αίμα κατά 10% μέσα σε δύο ώρες. Όπως αναφέρεται και στους ασθενείς αρθρίτιδας, εάν λαμβάνεται τρεις φορές την ημέρα, κάθε χρόνια χοληστερόλη θεραπεύεται. Σύμφωνα με τις πληροφορίες στο εν λόγω περιοδικό, το αγνό μέλι όταν λαμβάνεται με φαγητό ανακουφίζει από την χοληστερόλη. Κρυολόγημα Αυτοί που πάσχουν από κοινά ή σοβαρά κρυολογήματα πρέπει να λαμβάνουν μια κουταλιά της σούπας χλιαρό μέλι με 1/4 κουτάλι κανέλα σε σκόνη καθημερινά, για τρεις ημέρες. Η διαδικασία αυτή θα θεραπεύσει περισσότερο τον χρόνιο βήχα, το κρυολόγημα και θα καθαρίσει τα ιγμόρεια. Διαταραχές στομάχου Όταν το μέλι λαμβάνεται με σκόνη κανέλας θεραπεύει τον πόνο στο στομάχι και επίσης καθαρίζει τα έλκη του στομάχου από τη ρίζα. Αέρια στομάχου (φουσκώματα) Σύμφωνα με τις μελέτες που έγιναν στην Ινδία και την Ιαπωνία, έδειξαν ότι αν το μέλι λαμβάνεται με κανέλα σε σκόνη το στομάχι απαλλάσσεται από τα αέρια. Ανοσοποιητικό σύστημα Καθημερινή χρήση του μελιού και σκόνης κανέλας δυναμώνει το ανοσοποιητικό σύστημα και προστατεύει τον οργανισμό από βακτήρια και ιούς. Οι επιστήμονες διαπίστωσαν ότι το μέλι έχει διάφορες βιταμίνες και σίδηρο σε μεγάλες ποσότητες. Η συνεχής χρήση του μελιού δυναμώνει τα λευκά αιμοσφαίρια του αίματος για την καταπολέμηση των βακτηριδίων και των ιών. Δυσπεψία Κανέλα σε σκόνη αναμιγμένη με δύο κουταλιές της σούπας μέλι όταν ληφθεί πριν το φαγητό ανακουφίζει και χωνεύεται το βαρύ γεύμα. Γρίπη Ένας επιστήμονας στην Ισπανία απόδειξε ότι το μέλι περιέχει ένα φυσικό συστατικό το οποίο σκοτώνει τα μικρόβια γρίπης και σώζει τον ασθενή από γρίπη. Μακροβιότητα Τσάι από μέλι και λίγη κανέλα σε σκόνη, όταν λαμβάνεται τακτικά, προλαμβάνει τη φθορά του γήρατος. Πάρτε τέσσερις κουταλιές μέλι, ένα κουτάλι σκόνη κανέλας και τρία φλιτζάνια χλιαρό νερό. Πίνετε 1/4 φλιτζανιού, τρεις με τέσσερις φορές την ημέρα.. Ακμή Τρεις κουταλιές της σούπας μέλι και ένα κουταλάκι του γλυκού κανέλα σε σκόνη πάστα. Εφαρμόστε αυτήν την πάστα για τα σπυράκια πριν από τον ύπνο και ξεπλύνετε το επόμενο πρωί με χλιαρό νερό. Εάν γίνεται καθημερινά για δύο εβδομάδες, αφαιρεί τα σπυράκια από τη ρίζα. Παθήσεις του δέρματος Εφαρμόστε μέλι και κανέλα σε σκόνη σε ίσα μέρη στις περιοχές που χρήζουν θεραπείας. Έκζεμα, λειχίνες και σε όλους τους τύπους των λοιμώξεων του δέρματος. Αδυνάτισμα Καθημερινά το πρωί, μισή ώρα πριν από το πρωινό με άδειο στομάχι και το βράδυ, πριν τον ύπνο, πιείτε μέλι και κανέλα σε σκόνη βρασμένα σε ένα φλιτζάνι νερό. Εάν λαμβάνεται τακτικά, μειώνει το βάρος ακόμη και στο πιο παχύσαρκο άτομο. Επίσης, πίνοντας αυτό το μίγμα τακτικά, δεν επιτρέπει στο λίπος να συσσωρευτεί στο σώμα, ακόμη και αν κάποιος ακολουθεί διατροφή πλούσια σε θερμίδες. Καρκίνος Πρόσφατη έρευνα στην Ιαπωνία και την Αυστραλία έδειξε ότι προχωρημένες μορφές καρκίνου του στομάχου και των οστών έχουν θεραπευτεί επιτυχώς. Οι ασθενείς που πάσχουν από αυτά τα είδη καρκίνου θα πρέπει να λαμβάνουν καθημερινά μια κουταλιά της σούπας μέλι με ένα κουταλάκι του γλυκού κανέλα σε σκόνη για ένα μήνα τρεις φορές την ημέρα. Κούραση Πρόσφατες μελέτες έχουν δείξει ότι η περιεκτικότητα σε σάκχαρα του μελιού είναι πιο χρήσιμα παρά επιβλαβή στην αντοχή του σώματος. Ηλικιωμένοι που παίρνουν μέλι και κανέλα σε σκόνη σε ίσα μέρη, έχουν μεγαλύτερη εγρήγορση και ευελιξία. Ο Δρ Milton, ο οποίος έχει κάνει την έρευνα, λέει ότι η μισή κουταλιά της σούπας μέλι που λαμβάνεται σε ένα ποτήρι νερό και πασπαλισμένα με λίγη κανέλα σε σκόνη, που λαμβάνονται καθημερινά μετά το βούρτσισμα των δοντιών και το απόγευμα, περίπου στις 15:00 μ.μ.όταν η ζωτικότητα του σώματος αρχίζει να μειώνεται, αυξάνει τη ζωτικότητα του σώματος μέσα σε μια εβδομάδα. Άσχημη αναπνοή Οι άνθρωποι της Νότιας Αμερικής, το πρώτο πράγμα που κάνουν το πρωί, είναι γαργάρες με ένα κουταλάκι του γλυκού μέλι και κανέλα σε σκόνη αναμεμιγμένα με ζεστό νερό. Έτσι διατηρούν την αναπνοή τους φρέσκια όλη την ημέρα. Πηγή: Weekly World News Προσοχή: Φροντίστε να αγοράσετε πραγματική κανέλα (πιο ανοιχτόχρωμη) από ένα κατάστημα με βιολογικά είδη γιατί στο εμπόριο και στα σούπερ μάρκετ κυκλοφορούν σκόνες με τεχνητά χρώματα. Η πραγματική κανέλα Κεϋλάνης ή Ινδονησίας, βιολογική, δείχνει ξεθωριασμένη, αυτή πρέπει να αγοράζετε: Φροντίστε επίσης να αγοράσετε πραγματικό και ποιοτικό μέλι και μην εμπιστεύεστε τα προϊόντα του εμπορίου τα οποία πιθανότατα περιέχουν επιπλέον τεχνητή ζάχαρη και χρώμα. Θα τα βρείτε σε καταστήματα με βιολογικά προϊόντα. Είναι λίγο ακριβότερα αλλά αξίζει τον κόπο για αυτή τη θαυματουργή διαδικασία. Αγοράστε καλό μέλι θυμαριού Η μέλι πορτοκαλιάς -Ενα μικρό θαύμα Η μέλι ακακίας με πολύ απαλή και αρωματική γεύση\nΗ νηστεία για 3 μέρες μπορεί να...\nΗ Maria Dimitriou κοινοποίησε τη δημοσίευση της Ioanna Konstantinidou.\nΗ Ioanna Konstantinidou κοινοποίησε ένα σύνδεσμο\nΗ νηστεία για μόλις τρεις ημέρες μπορεί να αναγεννήσει ολόκληρο το ανοσοποιητικό σύστημα, ακόμα και σε ηλικιωμένους, βρήκαν οι επιστήμονες…\nΗ σελίδα έχει πληροφοριακό χαρακτήρα. Συμβουλεύεστε πάντα το γιατρό σας. Η χρήση όσων αναφέρονται είναι αποκλειστικά και μόνον δική σας ευθύνη. Δείτε περισσότερα άρθρα κάνοντας like στη σελίδα "ψυχή & σώμα"!


Στην Αθήνα, το θέμα είναι η βιωσιμότητα | Ελλάδα | Η ΚΑΘΗΜΕΡΙΝΗ\nΣτην Αθήνα, το θέμα είναι η βιωσιμότητα\nΣταδιακά καταλαβαίνει κανείς το «Τρίγωνο». Πώς ξεκίνησε, πώς εξελίσσεται, πού αποσκοπεί. Είναι ένα εγχείρημα, σαν μικρή τομή, στο μεγάλο σώμα της πόλης. Το «Τρίγωνο», στο παλιό εμπορικό κέντρο της πρωτεύουσας, είναι περιορισμένης γεωγραφικά εμβέλειας, αλλά φέρει ιδέες. Είναι, με άλλα λόγια, μία καινοτόμος για την Αθήνα εφαρμογή της απλής λογικής. Εν προκειμένω, η «απλή λογική» ως ζητούμενο αναλύεται σε τέσσερα μέρη: δημόσιος χώρος, πεζοί, λειτουργία αγοράς, κοινωνική ώσμωση.\nΚαθώς η εξουθενωτική καθημερινότητα της Αθήνας συνθλίβει συχνά το «καλό», η όποια θετική πρωτοβουλία αντιμετωπίζεται, όχι αδικαιολόγητα, με δυσπιστία. Η πόλη έχει πρόβλημα και δεν υπάρχει λογικός άνθρωπος να το αρνηθεί. Οι διαφορές εντοπίζονται στον ορισμό του προβλήματος και στην επιλογή της λύσης.\nΤο μείζον πρόβλημα στην Αθήνα είναι η κακή κατάσταση του δημοσίου χώρου, με ό,τι αυτό συνεπάγεται για τους πεζούς, το πράσινο, την κίνηση της αγοράς, τον τουρισμό. Σαφώς, η αδυναμία αντιμετώπισης του διαχρονικά προβληματικού δημοσίου χώρου κλονίζει την αξιοπιστία του Δήμου Αθηναίων.\nΩστόσο, το πείραμα του «Τριγώνου» έχει μοναδικότητα και πρωτοτυπία όχι μόνο γιατί έχει τη στήριξη του Ιδρύματος Σταύρος Νιάρχος ούτε γιατί έχει διάλογο με τη διεθνή εμπειρία. Αυτό που κάνει το «Τρίγωνο» είναι ότι ανασυνθέτει μία εμπειρία πόλης σε ένα τμήμα της Αθήνας, ιστορικά φορτισμένο και εμπορικά βιωμένο επί σειρά γενεών. Ερχεται το «Τρίγωνο» να θέσει τη συζήτηση με άξονα τους ανθρώπους του εμπορικού τριγώνου. Παράλληλα, έστω και με περιορισμένης εμβέλειας παρεμβάσεις, το αποτέλεσμα φαίνεται. Θεωρώ μείζον το ότι καθαρίστηκαν τα κτίρια. Μερικά μεγάλα δέντρα σωστά τοποθετημένα θα ήταν καλό να τα δούμε επίσης.\nΩστόσο, το «Τρίγωνο», που προχωράει χάρη στην αρχιτέκτονα Ελίνα Δάλλα, έναν άνθρωπο σαφώς χαρισματικό και εργατικό, και τους λίγους συνεργάτες της, οφείλει στους Αθηναίους πολίτες μία δέσμευση. Οσα έχουν ήδη συμβεί και όσα αναμένεται να συμβούν στα μικρά και μεγαλύτερα δρομάκια γύρω από την Αιόλου θα πρέπει να έχουν συνέχεια, προοπτική και διαρκή βελτίωση. Το πρότζεκτ «Τρίγωνο» θα έχει παραδοθεί σε λιγότερο από ένα χρόνο. Η δουλειά που έγινε πρέπει να υποστηριχθεί και να αναδειχθεί. Βιωσιμότητα στο διηνεκές. Οποιος το καταφέρει θα είναι ο ήρωας.\nΤο μεγάλο στοίχημα του μικρού «Τριγώνου»\nΝα γίνει η περιοχή του εμπορικού τριγώνου πρότυπο


Toolbox: Πάει κι'αυτό\nΣκατά. Έπρεπε να πάω για αποτρίχωση. Κερί, κορδέλα, τράβηγμα, άουτς. Πολλές φορές. Πολλές τρίχες , πολλά άουτς. Ο μπαμπάς είναι ψηλός με πράσινα μάτια. Η μαμά κοντή αλλά με καλό σώμα. Αντί για αυτά, εγώ γιατί να πάρω τις τρίχες και των δύο?\nΑισθάνομαι πολύ άβολα στα ινστιτούτα αισθητικής. Νομίζω ότι όλες οι κοπέλες εκεί μέσα με βλέπουν με σιχαμάρα. Νομίζω ότι υπάρχουν τεράστια βέλη που κρέμονται από το ταβάνι, οι μύτες τους σχεδόν ακουμπούν στο κεφάλι μου και λένε\n"Ντροπή σου, πως είσαι έτσι!"\n"Πότε έκανες μανικιούρ τελευταία φορά?"\n"Α χα! Είμαστε σίγουροι ότι αγνοείς τη σπουδαιότητα του solarium. Φτου σου!"\nΕίναι βλακεία αλλά έχω την εντύπωση ότι σε τέτοια μέρη κανείς μπαίνει τέλειος για να βγει απλά καλύτερος από τέλειος. Όσο μπορεί να γίνει κάτι τέτοιο.\nΣχεδόν βλέπω ταμπέλες στην είσοδο\n«Απαγορεύεται η είσοδος σε άτομα με κάτω από 15 ώρες περιποίησης την εβδομάδα».\nΤα ινστιτούτα αισθητικής με καταπιέζουν αφάνταστα. Με κανένα δεν είμαι ευχαριστημένη, αλλάζω συνέχεια και αν πρέπει να πάω δεύτερη φορά μετά από διάστημα στο ίδιο, με ρωτάνε που χάθηκα και πρέπει να εφευρίσκω δικαιολογίες. Οι αισθητικοί είναι σαν τους γιατρούς. Αν πας σε άλλο προσβάλλονται. Και μου φτάνουν τα βέλη ενοχής του ταβανιού, δεν μπορώ και αισθητικό με μούτρα. Πόσο μάλλον όταν μπορεί να με πονέσει πολύ.\nΑναγκαίο κακό. Κάνε ότι το ξεχνάς για τις επόμενες 15-20 μέρες.\nThe Motorcycle boy Fri Jun 13, 02:27:00 PM 2008\nΕντάξει μωρέ, μη γκρινιάζεις, την άλλη φορά θα πάμε μαζί. Λέω να αποτριχώσω το δασύτριχο στέρνο μου ή την κεφάλα μου (ότι από τα δύο είναι πιο εύκολο).\ntomboy Fri Jun 13, 02:36:00 PM 2008\nΣυνθλίβομαι και καταθλίβομαι όπως λέει μία μας φίλη.\nΑποτρίχωση σε κεφάλι πρώτη φορά το ακούω! Εντυπωσιακό!


Αβραμόπουλος: Η Ελλάδα ξαναβρίσκει τη θέση της στο γεωπολιτικό της περιβάλλον – The Panhellenic Post\nΣυνάντηση Πρόεδρου της Δημοκρατίας Κ. Παπούλια με τον Υπουργό Εξωτερικών\nΔ. Αβραμόπουλου στο Προεδρικό Μέγαρο, σήμερα Παρασκευή 31 Μαίου 2013,\nμία ημέρα αφότου επέστρεψε στην Αθήνα ο Υπουργός των Εξωτερικών από το\nταξίδι του στο ισραήλ και ενώ ετοιμάζει τις βαλίτσες του για τις Ηνωμένες Πολιτείες Αμερικής.\nΜάλιστα ο κ. Αβραμόπουλος το επεσήμανε αυτό στον Πρόεδρο της Δημοκρατίας,\nπριν εξέλθουν οι δημοσιογράφοι της αιθούσης:\nΠΡΟΕΔΡΟΣ: Καλωσορίσατε, κύριε Υπουργέ. Πώς είστε;\nΔ.ΑΒΡΑΜΟΠΟΥΛΟΣ: Ταξιδεύουμε συνεχώς, κύριε Πρόεδρε.\nΠΡΟΕΔΡΟΣ: Το βλέπω. Η μοίρα των Υπουργών Εξωτερικών...\nΣτο σημείο αυτό ο κ. Αβραμόπουλος επεσήμανε στον υψηλό συνομιλητή του ότι\nτα ταξίδια που πραγματοποιεί ένας υπουργός των Εξωτερικών "έχουν πάντα έναν\nσυγκεκριμένο σκοπό" και δεν γίνονται ούτε για ψυχαγωγικούς λόγους ούτε για\nτουριστικούς, όπως ενίοτε από ορισμένες γραφίδες αναφέρεται...\nΣυγκεκριμένα ο Υπουργός των Εξωτερικών είπε  απευθυνόμενος στον Πρόεδρο της\nΔημοκρατίας Κάρολο Παπούλια:\nΔ.ΑΒΡΑΜΟΠΟΥΛΟΣ: Ακριβώς. Eξάλλου, εσείς έχετε περάσει αρκετά χρόνια\nστο Υπουργείο Εξωτερικών και γνωρίζετε ότι αυτή η κινητικότητα έχει πάντα\nΚαι πρέπει να σας πω επίσης, ότι μιας και συμπληρώνεται σε λίγες μέρες ένας\nχρόνος, αφότου είχαμε κάνει την πρώτη μας συνάντηση με τη σημερινή μου ιδιότητα\nκαι σας είχα πει τότε ότι :  «Στόχος μας είναι να βελτιώσουμε τη διεθνή εικόνα\nτης χώρας μας», η κινητικότητα αυτή αποδίδει και τα αποτελέσματα είναι αισθητά.\nΗ Ελλάδα ξαναβρίσκει τη θέση της στο γεωπολιτικό της περιβάλλον\nμε αξιοπιστία και σοβαρότητα και νομίζω ότι αυτό βοηθάει πάρα πολύ τη συλλογική\nεθνική προσπάθεια να ξαναβρεί η χώρα και πάλι το δρόμο και τον προσανατολισμό της.\nΟ Υπουργός Εξωτερικών Δημήτρης Αβραμόπουλος αναχωρεί αύριο Σάββατο για τις Ηνωμένες Πολιτείες, προκειμένου να συμμετάσχει, τη Δευτέρα 3 Ιουνίου, ως κεντρικός ομιλητής, στην ολομέλεια του ετήσιου Συνεδρίου του American Jewish Committee.\nΤο βράδυ της ίδιας ημέρας, ο κ. Αβραμόπουλος αναχωρεί για το Λονδίνο, όπου θα πραγματοποιήσει επίσκεψη εργασίας (4-5 Ιουνίου), προσκεκλημένος του Βρετανού ομολόγου του κ. William Hague, με τον οποίον θα έχει συνομιλίες για διμερή, ευρωπαϊκά και διεθνή θέματα.\nΟ κ. Υπουργός θα έχει, τέλος, επαφές με παράγοντες της ελληνικής ομογένειας και θα παρευρεθεί σε εκδήλωση με θέμα “ David Lloyd and Eleftherios Venizelos: an enduring friendship”, που περιλαμβάνει παρουσίαση εγγράφων από το αρχείο του Lloyd George και της αλληλογραφίας του με τον Ελευθέριο Βενιζέλο.\n[Top], [Αβραμόπουλος], [Παπούλιας]


ΤΕΛΩΝΕΙΑΚΑ ΝΕΑ - ΕΚΤΕΛΩΝΙΣΤΕΣ - ΕΚΤΕΛΩΝΙΣΜΟΣ - ΛΙΜΑΝΙΑ: Ε' Τελωνείο Πειραία : Οι φράκτες ήτανε τσιγάρα ?\nΕ' Τελωνείο Πειραία : Οι φράκτες ήτανε τσιγάρα ?\nΜεγάλη ποσότητα λαθραίων τσιγάρων κατασχέθηκε από υπαλλήλους του Τμήματος Δίωξης Ναρκωτικών του Σ.Δ.Ο.Ε Π.Δ. ΑΤΤΙΚΗΣ σε συνεργασία με υπαλλήλους του Ε΄ Τελωνείου Πειραιά. Συγκεκριμένα τις πρωινές ώρες της 11-3-2013, μετά από έρευνα σε δύο (2) εμπορευματοκιβώτια στο λιμάνι του ΠΕΙΡΑΙΑ, βρέθηκαν και κατασχέθηκαν συνολικά 1.250.000 πακέτα τσιγάρα μάρκας RAQUEL και GOLD CLASSIC. Τα εμπορευματοκιβώτια είχαν αφιχθεί την 12/2/2013 από το λιμάνι COLOMBO της SRI LANKA. Ως δηλωθέν εμπόρευμα είχαν δηλωθεί ξύλινοι εξωτερικοί φράκτες. Ως παραλήπτης εμφανίζεται Κύπριος υπήκοος 39 ετών , ο οποίος έχει δηλώσει ψευδή στοιχεία στην αρμόδια φορολογική Αρχή. Οι διαφυγόντες δασμοί ανέρχονται σε 3.870.000 €.\nΠηγή : Εκτελωνιστική Συσπείρωση


Anek Superfast Ferries Ελλάδα - Ιταλία - Όροι Ταξιδίου\nAnek-Superfast Ferries - Όροι Ταξιδίου\nOι τιμές και τα δρομολόγια που αναγράφονται σ’ αυτόν τον κατάλογο βασίζονται στις ισχύουσες συνθήκες κατά την περίοδο της έκδοσης. Aν κάποιες απ' αυτές τις συνθήκες διαφοροποιηθούν, η εταιρεία Anek-Superfast Ferries διατηρεί το δικαίωμα να τροποποιήσει τα δρομολόγια ή τις συμβατικές υποχρεώσεις τους. Σε περίπτωση που η Anek-Superfast Ferries δεν ανταποκρίνεται στις συμβατικές υποχρεώσεις της, ο επιβάτης ή η επιβάτης (στο εξής «επιβάτης») δικαιούται επιστροφή ολόκληρης της αξίας του εισιτηρίου, χωρίς επιπλέον αποζημίωση. H Anek-Superfast Ferries διατηρεί παρ' όλα αυτά το δικαίωμα αλλαγής των ωρών αναχώρησης και των ναύλων, χωρίς προηγούμενη ειδοποίηση, σε περίπτωση αύξησης των τιμών των καυσίμων, νομισματικών διακυμάνσεων ή άλλων απρόβλεπτων συνθηκών.\nΕπιβάτες με ανοιχτή επιστροφή πρέπει να κάνουν αρκετά έγκαιρα κράτηση για την επιστροφή τους και μόνο μέσω του ταξιδιωτικού πρακτορείου, του λιμενικού πράκτορα, του Premium Sales Agent ή των γραφείων της Anek-Superfast Ferries στα οποία έγινε η κράτηση και η πληρωμή. O συνολικός ναύλος υπολογίζεται με βάση τη χαμηλή περίοδο του ισχύοντος τιμοκαταλόγου. Σε περίπτωση που ταξιδεύει σε μεσαία ή υψηλή περίοδο ή κατά την περίοδο ισχύος ενός νέου ναύλου, υποχρεούται να πληρώσει τη διαφορά μεταξύ του τρέχοντος και του προπληρωμένου ναύλου. Σε περιόδους αιχμής, η Anek-Superfast Ferries δεν εγγυάται κράτηση θέσεως και δεν έχει ευθύνη στη μεταφορά του επιβάτη.\nΣε περίπτωση απώλειας εισιτηρίου, ο επιβάτης οφείλει να ενημερώσει αμέσως το σημείο έκδοσης του εισιτηρίου ή την Anek-Superfast Ferries. Σ' αυτήν την περίπτωση, ο επιβάτης λαμβάνει εισιτήριο από το λιμάνι κατόπιν ελέγχου ταυτοπροσωπίας του δικαιούχου. Σημείωση: O επιβάτης πρέπει να έχει μαζί του στο check-in ταυτότητα ή διαβατήριο που να αποδεικνύουν ότι είναι ο πραγματικός κάτοχος του εισιτηρίου.


Το πρόγραμμα των Play Off της Super League - Πότε διεξάγονται τα ντέρμπι | EviaZoom.gr - Εύβοια News\nΤο πρόγραμμα των Play Off της Super League - Πότε διεξάγονται τα ντέρμπι\nTο πρωτάθλημα της Super League ξανά στη σέντρα...\nΜάλιστα οι ομάδες σχεδιάζουν να ζητήσουν από την Κυβέρνηση να επιτρέψει την διεξαγωγή των αγώνων παρουσία του 20% των φιλάθλων.\nΤο προσεχές Σάββατο 6 Ιουνίου ο Άρης υποδέχεται τον ΟΦΗ στις 21:30 το βράδυ. Την Κυριακή 7 Ιουνίου δεσπόζει το μεγάλο ντέρμπι ΠΑΟΚ – Ολυμπιακός στις 19:30, ενώ η ΑΕΚ φιλοξενεί τον Παναθηναϊκό 2 ώρες αργότερα.\nΓια τη 2η αγωνιστική το ματς Παναθηναϊκός - ΠΑΟΚ θα γίνει το Σάββατο 13 Ιουνίου, ενώ το ντέρμπι αιωνίων Ολυμπιακός – Παναθηναϊκός θα διεξαχθεί την Κυριακή 21 Ιουνίου, και την 3η αγωνιστική.\nΠριν τη σέντρα της 1ης αγωνιστικής θα κρατηθεί ενός λεπτού σιγή για τα θύματα από τον κορονοϊό.